pythainlp/thai-wiki-dataset-v4 huggingface dataset:
เกนกราวด์

เกนกราวด์  เป็นเกมแอ็กชันที่มีองค์ประกอบด้านวางแผนที่เปิดตัวในรูปแบบวิดีโอเกมอาร์เคดใน ค.ศ. 1988 เกมดังกล่าวได้รับการพอร์ตสู่ระบบมาสเตอร์ซิสเตม, เมกาไดรฟ์/เจเนซิส และเทอร์โบกราฟซ์-ซีดี
รูปแบบการเล่น.
ใน"เกนกราวด์" ผู้เล่นจะได้ควบคุมตัวละครหนึ่งชุดในแต่ละครั้ง โดยแต่ละตัวจะมีอาวุธที่ต่างกัน ส่วนในการชนะด่าน ผู้เล่นจะต้องไปถึงจุดทางออกด้วยตัวละครอย่างน้อยหนึ่งตัวหรือทำลายศัตรูทั้งหมดในด่านก่อนหมดเวลา เกมนี้มีสี่สิบด่านในเวอร์ชันอาร์เคด ขณะที่มาสเตอร์ซิสเตมและเจเนซิส/เมกาไดรฟ์มีห้าสิบด่าน
โหมดปกติเริ่มต้นด้วยผู้เล่นสามคน มีตัวละครที่ถูกจับกุมเกลื่อนกลาดในทุด่าน ซึ่งสามารถช่วยเหลือได้โดยการเดินข้าม จากนั้นพาตัวละครที่ควบคุมไปยังจุดทางออก หากตัวละครที่ควบคุมโดยผู้เล่นถูกฆ่า ตัวละครนั้นจะกลายเป็นเชลย ยกเว้นว่าตัวละครเหล่านั้นจะหายไปหากตัวละครที่ผู้เล่นควบคุมอยู่ตัวถัดไปเสียชีวิต, ออกจากด่านโดยไม่มีพวกเขา หรือผู้เล่นไม่มีตัวละครเหลืออยู่ในคณะ ส่วนในโหมดยาก ผู้เล่นเริ่มเกมด้วยตัวละครทั้งหมดยี่สิบตัว แต่ตัวละครที่ถูกจับกุมทั้งหมดจะถูกเอาออกออกจากด่าน
เกมโอเวอร์เมื่อตัวละครที่ควบคุมทั้งหมดในกลุ่มถูกสังหารโดยไม่มีใครไปถึงทางออกได้ อย่างไรก็ตาม มีสามคันทินิวที่อนุญาตให้ผู้เล่นเริ่มด่านนั้นใหม่ด้วยตัวละครเดิมสามตัว
เกมนี้ประกอบด้วยสี่ราวด์ แต่ละราวด์มีสิบด่าน โดยด่านที่สิบเป็นด่านบอส นอกจากนี้ ยังมีด่านใหม่อีกสิบด่านที่เพิ่มเข้ามาในเวอร์ชันเจเนซิส/เมกาไดรฟ์ ซึ่งด่านยุคสมัยใหม่นี้อุบัติขึ้นตามท้องถนนในเมือง ส่วนเวอร์ชันมาสเตอร์ซิสเตมยังมี 10 ด่านที่มีธีมใหม่ ซึ่งกำหนดหลังจากราวด์สุดท้ายของเวอร์ชันอื่น ๆ อย่างราวด์ "อนาคต" ที่ดูเหมือนจะเกิดขึ้นภายในราวด์ "ระบบหลักเกนกราวด์" เองตามด่านเปิดของมัน
ตัวละคร.
มีตัวละครให้เล่นได้ทั้งหมดยี่สิบตัวใน"เกนกราวด์" ซึ่งแต่ละตัวก็มีจุดแข็งและจุดอ่อนของตัวเอง ตัวละครแต่ละตัวมีอาวุธรองที่แผ่วซึ่งสามารถยิงไปในทิศทางใดก็ได้ และอาวุธพิเศษที่มีความสามารถแตกต่างจากการโจมตีปกติและจะแตกต่างกันไปในแต่ละตัวละคร
บรรดาตัวละครใน"เกนกราวด์"ยังแตกต่างกันไปตามมือที่พวกเขาถืออาวุธ ทำให้ตัวละครบางตัวยิงผ่านกำแพงและสิ่งกีดขวางได้ง่ายกว่าตัวอื่น ๆ โดยเมื่อเลือกตัวละครสำหรับสถานการณ์หนึ่ง เราต้องพิจารณาความเร็วของตัวละคร, ประเภทอาวุธและระยะ รวมถึงมือที่พวกเขาถืออาวุธ
ในการเปิดตัวสำหรับมาสเตอร์ซิสเตม แทนที่จะเป็นตัวละครที่มีชื่อ จะมี "นักรบ" ที่มีลักษณะคล้ายคลาสที่ไม่มีชื่อ ซึ่งนักรบของผู้เล่นที่ 1 จะเป็นสีน้ำเงินและเป็นผู้ชาย ในขณะที่ผู้เล่นที่ 2 จะเป็นสีแดงและเป็นเพศหญิง โดยพวกเขาเล่นได้เหมือนกันทุกประการ แต่มีสไปรต์และภาพตัวละครที่แตกต่างกัน ทั้งนี้ บรรดานักรบจะมีบทบาทเดียวกันกับเกมอาร์เคด/เครื่องเล่นที่ทรงพลังกว่า แต่ได้รับการปรับให้เรียบง่ายเพื่อให้เหมาะกับสเป็กที่ต่ำกว่าของฮาร์ดแวร์มาสเตอร์ซิสเตม โดยมีข้อยกเว้นเฉพาะประการหนึ่งคือคลาส "นินจา" ซึ่งคลาสเฉพาะตัวของมาสเตอร์ซิสเตมนี้สามารถวางกับดักไว้บนพื้นเพื่อให้ศัตรูเดินเข้าไปและได้รับความเสียหาย อนึ่ง กับดักนี้ทำงานแตกต่างไปจากการโจมตีพิเศษของไฟร์ไนต์ เนื่องจากมันจะคงอยู่ในสนามจนกว่าศัตรูจะเดินเข้าไป ในขณะที่การโจมตีพิเศษที่ไฟร์ไนต์สามารถใช้ได้จะหายไปอย่างรวดเร็วและสามารถยิงขึ้นข้างบนได้เท่านั้น
โมโต2 ฤดูกาล 2022

โมโต 2 เวิร์ล แชมเปี้ยนชิพ ปี ค.ศ.2022 / พ.ศ.2565 เป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop และใช้เครื่องยนต์ Triumph Inline-3 ความจุ 765 ซีซี"
สนามแข่ง.
ในฤดูกาล ค.ศ.2022 / พ.ศ.2565 มีการแข่งขันทั้งหมด 20 สนาม ได้แก่
คะแนนสะสม.
ประเภทนักแข่ง.
 คิดคะแนนเพียงครึ่งหนึ่งของระบบคะแนน
ประเภทผู้ผลิต.
 คิดคะแนนเพียงครึ่งหนึ่งของระบบคะแนน
ประเภททีม.
 คิดคะแนนเพียงครึ่งหนึ่งของระบบคะแนน
โมโต3 ฤดูกาล 2022

โมโต 3 เวิร์ล แชมเปี้ยนชิพ ปี ค.ศ.2022 / พ.ศ.2565 เป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop"
สนามแข่ง.
ในฤดูกาล ค.ศ.2022 / พ.ศ.2565 มีการแข่งขันทั้งหมด 20 สนาม ได้แก่
โมโตอี ฤดูกาล 2022

โมโตอี เวิร์ล คัพ ปี ค.ศ.2022 / พ.ศ.2565 เป็นฤดูกาลที่ 4 ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 74 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมในโมโตอีจะใช้รถแข่งคันเดียวกัน คือ Energica Ego Corsa"
สนามแข่ง.
ในฤดูกาล ค.ศ.2022 / พ.ศ.2565 มีการแข่งขันทั้งหมด 6 สนาม ได้แก่
คะแนนสะสม.
ประเภทนักแข่ง.
 คิดคะแนนเพียงครึ่งหนึ่งของระบบคะแนน
ซาโต้ คาซึมะ

ซาโต้ คาซึมะ (; โรมาจิ: "Satō Kazuma") เป็นตัวละครหลักของซีรีส์ไลต์โนเวล มังงะ และอนิเมะเรื่อง "ขอให้โชคดีมีชัยในโลกแฟนตาซี!" ให้เสียงพากย์ภาษาญี่ปุ่นโดยจุง ฟูกูชิมะ และให้เสียงพากย์ภาษาไทยโดยภัคภูมิ ลิ้มมานะสถาพร คาซึมะเป็นนีต (บุคคลที่ไม่ได้อยู่ในระบบการศึกษา การทำงาน หรือการฝึกอบรม) ชอบเก็บตัวจนกระทั่งถูกส่งไปยังโลกคู่ขนานและกลายเป็นผู้นำของปาร์ตี้นักผจญภัยกลุ่มใหม่ ในตอนแรกมีนิสัยชอบถากถางและเหน็บแนมเพื่อนร่วมปาร์ตี้ แต่ภายหลังก็สามารถแสดงด้านที่เสียสละและเห็นอกเห็นใจต่อเพื่อนร่วมปาร์ตี้รวมถึงความสามารถในการเป็นผู้นำ เป้าหมายหลักของคาซึมะคือการเอาชนะจอมมารและเหล่าขุนพลเพื่อกลับไปญี่ปุ่น แต่ก็ค่อย ๆ มีความตระหนักในชีวิตใหม่ที่เติบโตขึ้น
โดยทั่วไปตัวละครคาซึมะได้รับการตอบรับในเชิงบวกจากลักษณะเฉพาะตัวและในฐานะตัวละครเอกของเรื่องแนวต่างโลกที่แตกต่างไม่เหมือนใคร มีชื่อเสียงในฐานะหนึ่งในตัวละครเอกในเรื่องแนวต่างโลกที่ดีที่สุด ในขณะการเล่นมุกหน้าตายและการพากย์นอกบทด้นสดของจุง ฟูกูชิมะก็ได้รับการชื่นชมอย่างกว้างขวาง ในทางตรงกันข้าม คาซึมะก็ถูกวิพากย์วิจารณ์ในเรื่องลักษณะนิสัยและบุคลิกภาพบางอย่าง โดยเฉพาะในเรื่องการแสดงออกด้านความลามก
ระบบถ่ายภาพขั้นสูงแบบชนิดซี

ระบบถ่ายภาพขั้นสูงแบบชนิดซี (Advanced Photo System type-C) หรือ เอพีเอส-ซี (APS-C) เป็นหนึ่งในขนาดมาตรฐานสำหรับ เซนเซอร์รูปภาพในกล้องดิจิทัล เนื่องจากขนาดใกล้เคียงกับรูปแบบระบบถ่ายภาพขั้นสูงชนิดซี คือ 23.4 มม. x 16.7 มม. จึงถูกเรียกเป็นชื่อทั่วไป
ภาพรวม.
เนื่องจากไม่ได้กำหนดเป็นมาตรฐานอย่างเคร่งครัด จึงมีขนาดแตกต่างกันเล็กน้อยขึ้นอยู่กับผู้ผลิตกล้องแต่ละรายและรุ่น ขนาดที่เล็กกว่าฟิล์ม 35 มม. ทำให้ขอบเขตการมองเห็น (มุมรับภาพ) แคบกว่า โดยคิดเป็นประมาณ 1.5 ถึง 1.7 เท่าของความยาวโฟกัสของเลนส์แบบเปลี่ยนได้ เช่น เมื่อติดเลนส์ 50 มม. จะได้ความยาวโฟกัสเทียบเท่าฟิล์ม 35 มม. เป็น 50 x 1.5 = 75 มม.
มาตรฐานขนาดนี้ได้รับการพัฒนาขึ้นเนื่องจากเซนเซอร์ขนาดเดียวกับฟิล์ม 35 มม. นั้นผลิตในปริมาณน้อยและมีต้นทุนในการผลิตสูง ดังน้นขนาดมาตรฐานขนาดใหม่นีจึงถูกมองว่าน่าจะเป็นขนาดที่สามารถผลิตในปริมาณที่มากขึ้นโดยไม่ทำให้คุณภาพของภาพลดลงอย่างมาก และเนื่องจากสามารถทำให้วงกลมภาพและเลนส์มีขนาดเล็กลงไปด้วย ทำให้ขนาดโดยรวมของตัวกล้องสามารถเล็กกะทัดรัดลงได้ ต้นทุนของระบบทั้งหมดจึงลดลงไปอย่างมาก ปัจจุบันจึงได้กลายมาเป็นมาตรฐานเซนเซอร์กระแสหลักสำหรับกล้องดีเอสแอลอาร์
เนื่องจากใช้แต่พื้นที่ส่วนกลางที่มีความคลาดค่อนข้างต่ำ การมืดลงที่ขอบจึงน้อยกว่า เมื่อเทียบกับแบบเต็มกรอบ 35 มม. อย่างไรก็ตาม หน้าจอที่เล็กลงหมายความว่าเมื่อขยายเป็นขนาดเดียวกัน จะต้องการเลนส์ที่มีความละเอียดและ MTF ที่สูงขึ้น ดังนั้นจึงไม่ใช่ว่าจะมีแต่ข้อดี
นอกจากนี้ เนื่องจากมุมรับภาพแคบกว่าแบบขนาด 35 มม. จึงจำเป็นต้องใช้เลนส์มุมกว้างที่มีความยาวโฟกัสสั้นกว่า เพื่อจับภาพช่วงกว้างเท่า ๆ กัน และถ้าต้องการถ่ายภาพโบเก้จะต้องใช้เลนส์ที่มีค่าเอฟที่ต่ำลง นี่ถือเป็นข้อได้เปรียบเมื่อจะถ่ายให้ช่วงความชัดลึก ในการถ่ายโฟกัสชัดลึก และยังมีดีสำหรับการถ่ายภาพระยะไกลตรงที่สามารถใช้เลนส์ถ่ายไกลที่มีความยาวโฟกัสสั้นกว่า ดังนั้นขนาดเลนส์จึงเล็กลงได้
ขุนนางฝรั่งเศส

ขุนนางฝรั่งเศส  เป็นชนชั้นทางสังคมที่ได้รับอภิสิทธิ์ในฝรั่งเศส ตั้งแต่ยุคกลางจนกระทั่งมีการยกเลิก เมื่อวันที่ 23 มิถุยายน ค.ศ. 1790 ในช่วงการปฏิวัติฝรั่งเศส
ตั้งแต่ ค.ศ. 1808 ถึง ค.ศ. 1815 ในช่วงจักรวรรดิฝรั่งเศสที่หนึ่ง จักรพรรดินโปเลียนที่ 1 ทรงพระราชทานยศถาบรรดาศักดิ์ ซึ่งได้รับการยอมรับว่าเป็นขุนนางใหม่ตามกฎบัตร เมื่อวันที่ 4 มิถุนายน ค.ศ. 1814 ซึ่งได้รับการยินยอมจากพระเจ้าหลุยส์ที่ 18 แห่งฝรั่งเศส
ตั้งแต่ ค.ศ. 1814 ถึง ค.ศ. 1848 (การฟื้นฟูราชวงศ์บูร์บงในฝรั่งเศสและราชาธิปไตยเดือนกรกฎาคม) และตั้งแต่ ค.ศ. 1852 ถึง ค.ศ. 1870 (จักรวรรดิฝรั่งเศสที่สอง) ขุนนางฝรั่งเศสได้รับการฟื้นฟูในฐานะผู้ที่มียศฐาบรรดาศักดิ์ที่ได้รับการสืบทอดทางสายเลือดโดยปราศจากอภิสิทธิ์และผู้ที่มียศถาบรรดาศักดิ์ที่ได้รับการสืบทอดทางสายเลือดรุ่นใหม่ที่ได้รับการยินยอม ตั้งแต่จุดเริ่มต้นของสาธารณรัฐฝรั่งเศสที่ 3 เมื่อวันที่ 4 กันยายน ค.ศ. 1870 ขุนนางฝรั่งเศสนั้นแทบจะไม่มีอยู่เลยและไม่มีสถานะทางกฎหมาย 
ครอบครัวตระกูลขุนนางฝรั่งเศสนั้นอาจมีจุดกำเนิดอยู่สองประการตามหลักการของขุนนาง: ครอบครัวตระกูลขุนนางเก่าแก่ และครอบครัวตระกูลขุนนางที่ได้รับการแต่งตั้ง
แหล่งข้อมูลที่แตกต่างเกี่ยวกับจำนวนที่แท้จริงของครอบครัวชาวฝรั่งเศสที่มีเชื้อสายขุนนาง แต่เห็นพ้องต้องกันว่ามันเป็นสัดส่วนระหว่างชนชั้นขุนนางที่เล็กที่สุดในยุโรป ในปี ค.ศ. 1789 นักประวัติศาสตร์ชาวฝรั่งเศสนามว่า ฟร็องซัว บลูเช ได้ให้จำนวนตัวเลขของขุนนางประมาณ 140,000 คน (ครอบครัวตระกูลขุนนางจำนวน 9,000 ตระกูล) และระบุว่าประมาณ 5% ของขุนนางที่กล่าวอ้างสิทธิ์จากการสืบเชื้อสายจากขุนนางศักดินาก่อนช่วงศตวรรษที่ 15 ด้วยจำนวนประชากรทั้งหมด 28 ล้านคน เช่นนี้จึงคิดเป็นเพียง 0.5% นักประวัติศาสตร์นามว่า กอร์ดอน ไรต์ ได้ให้จำนวนตัวเลขของขุนนางประมาณ 300,000 คน (โดยมีจำนวน 80,000 คน ที่มาจากขุนนางแห่งดาบ("noblesse d'épée")มาตั้งแต่ครั้งโบราณกาล) ซึ่งได้รับเห็นชอบกับการคาดคะเนของนักประวัติศาสตร์นามว่า ฌ็อง เดอ วิเกอรี หรือมากกว่าเพียงเล็กน้อย 1% ในเรื่องของการถือครองที่ดิน ในช่วงเวลาของการปฏิวัติ อสังหาริมทรัพย์ของขุนนางประกอบด้วยประมาณหนึ่งในห้าของที่ดิน
ชินกฤช มะลิซ้อน

ชินกฤช มะลิซ้อน หรือชื่อในวงการคือ เจมส์ ชินกฤช (เกิด 17 มกราคม พ.ศ. 2534) อดีตเป็นนักร้องเพลงลูกทุ่งเพื่อชีวิตนักดนตรีชายซุปเปอร์สตาร์ชาวไทยอดีตสังกัดแกรมมี่โกลด์ เขาอยู่ในวงการบันเทิงมาแล้ว 14 ปี มีชื่อเสียงมาจากการเข้าร่วมประกวดความสามารถในรายการ คว้าไมค์ คว้าแชมป์ ปี 2 เมื่อ พ.ศ. 2554
เกิดที่อำเภอดอนเจดีย์ จังหวัดสุพรรณบุรี จบระดับชั้นปริญญาตรีที่มหาวิทยาลัยธุรกิจบัณฑิตย์ เขาเริ่มร้องเพลงอย่างจริงจังตั้งแต่ระดับชั้นมัธยมศึกษาปีที่ 6 จากการที่เขาเข้าร่วมกับวงดนตรีโปงลางของโรงเรียน เมื่อเขาศึกษาต่อในระดับมหาวิทยาลัย เขาได้รับงานร้องเพลงกับวงดนตรีในจังหวัดอุบลราชธานีเพื่อหารายได้ และยังโคฟเวอร์เพลงในยูทูบ จนกระทั่งสลา คุณวุฒิเห็นความสามารถและแววของเขา จึงชักชวนเขาเข้าสู่การเป็นศิลปินในสังกัดแกรมมี่โกลด์
ชีวิตช่วงต้น.
เขาเกิดเมื่อวันที่ 17 มกราคม พ.ศ. 2534 ที่ตำบลหนองสาหร่าย อำเภอดอนเจดีย์ จังหวัดสุพรรณบุรี
วงการบันเทิง.
จึงให้เขาบันทึกเสียงการร้องหมอลำเอาไว้ หลังจากนั้นได้นำไปให้สลา คุณวุฒิ จนกระทั่งผ่านไปเป็นปี ครูสลาได้ติดต่อเขาให้ไปบันทึกเสียงจากเพลงในโครงการ "คว้าไมค์ คว้าแชมป์ ปี 2" ในเพลง "รักแฟนเก่ามากเท่าไหร่ รักแฟนใหม่มากกว่า" และ "หน้าอย่างฉันโง่ใช่ไหม" จากนั้นเขากลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้ เช่น "โสด", "คนสำคัญวันเดียว" เป็นต้น
เจมส์ ชินกฤช เป็นนักร้องในสังกัด จีเอ็มเอ็ม แกรมมี่ ค่ายแกรมมี่โกลด์ เข้าสู่วงการโดยการประกวดร้องเพลงในรายการ คว้าไมค์ คว้าแชมป์ ครั้งที่ 2 ทางช่องแฟนทีวี ได้รับรางวัล แชมป์ ออฟ เดอะ เยียร์ ปี 2554 ต่อมาได้รับการคัดเลือกจากสหมงคลฟิล์ม
ในเดือนสิงหาคม พ.ศ. 2562 เจมส์ ชินกฤช ได้เซ็นสัญญากับค่ายใหม่แกรมมี่โกลด์ ในสังกัดแกรมมี่โกลด์ หลังหมดสัญญากับค่ายแกรมมี่โกลด์เมื่อ8ปี ปัจจุบันเป็นศิลปินอิสระ
ผลงานเพลง.
ผลงานร่วมศิลปินอื่น.
20 ปี แกรมมี่ โกลด์ เพลงของฉัน เพลงของเธอ เพลงของเรา ชุดที่ 3 (2558).
อัลบั้มพิเศษ 20 ปี แกรมมี่ โกลด์ เพลงของฉัน เพลงของเธอ เพลงของเรา เป็นโปรเจกต์พิเศษในโอกาสครบรอบ 20 ปี ของค่าย แกรมมี่โกลด์ เป็นอัลบั้มที่นำบทเพลงที่ได้รับความนิยม ตลอด 20 ปี ที่ผ่านมาของค่าย แกรมมี่โกลด์ มาขับร้องใหม่โดยศิลปินยอดนิยมที่คุณชื่นชอบ กว่า 27 ชีวิต อัลบั้มนี้มีทั้งหมด 3 ชุด เจมส์ ชินกฤช อยู่ชุดที่ 3
เพลงที่เปิด ทางช่อง แฟนทีวี เพลง รักหมดใจ ใจหมดรัก
นายกรัฐมนตรีกรีซ

นายกรัฐมนตรีกรีซ  เป็นหัวหน้ารัฐบาลและประธานคณะรัฐมนตรีของประเทศกรีซ นายกรัฐมนตรีคนปัจจุบัน คือ จีร์ยาโกส มิตโซตาจิส เข้ารับตำแหน่งเป็นครั้งที่ 2 เมื่อวันที่ 26 มิถุนายน พ.ศ. 2566
เข้ารับตำแหน่ง.
นายกรัฐมนตรีจะได้รับการแต่งตั้งอย่างเป็นทางการจากประธานาธิบดี
ตามมาตรา 37 ของรัฐธรรมนูญ ประธานาธิบดีจะแต่งตั้งหัวหน้าพรรคการเมืองที่มีที่นั่งส่วนใหญ่ในรัฐสภาเป็นนายกรัฐมนตรี แต่หากไม่มีพรรคใดได้เสียงข้างมากโดยสมบูรณ์ ประธานาธิบดีจะต้องมอบอำนาจให้หัวหน้าพรรคที่มีคะแนนเสียงข้างมาก (หลายพรรค) ร่วมกันหารือ เพื่อยืนยันความเป็นไปได้ในการจัดตั้งรัฐบาลโดยได้รับความไว้วางใจจากรัฐสภา
หากไม่สามารถจัดตั้งรัฐบาลได้ ประธานาธิบดีก็จะมอบอำนาจการสอบสวนให้กับหัวหน้าพรรคที่ใหญ่เป็นอันดับสองในรัฐสภา และหากไม่ประสบผลสำเร็จ ก็ให้มอบอำนาจการสอบสวนให้กับหัวหน้าพรรคที่ใหญ่เป็นอันดับสามในรัฐสภา คำสั่งสอบสวนแต่ละครั้งให้มีผลใช้บังคับเป็นเวลา 3 วัน
หากคำสั่งสอบสวนทั้งหมดไม่ประสบผลสำเร็จและไม่สามารถจัดตั้งคณะรัฐมนตรีโดยได้รับความไว้วางใจจากรัฐสภาได้ ประธานาธิบดีจะเรียกหัวหน้าพรรคทั้งหมดโดยจะพยายามจัดตั้งคณะรัฐมนตรีที่ประกอบด้วยทุกพรรคในรัฐสภา หากยังไม่ประสบผลสำเร็จ ให้ประธานาธิบดีมอบหมายให้ประธานศาลปกครองสูงสุด ศาลแพ่ง และศาลอาญาสูงสุด หรือศาลผู้ตรวจบัญชี จัดตั้งคณะรัฐมนตรีให้เป็นที่ยอมรับอย่างกว้างขวางมากที่สุด เพื่อดำเนินการเลือกตั้งภายหลังประธานาธิบดียุบสภา
ดังนั้นการเลือกตั้งสมาชิกของพรรคใดพรรคหนึ่งเข้าสู่รัฐสภาจึงเท่ากับการลงคะแนนให้หัวหน้าพรรคนั้นดำรงตำแหน่งนายกรัฐมนตรี
โยอันนิส ซาร์มัส

โยอันนิส ซาร์มัส (เกิด 21 มีนาคม ค.ศ. 1957) เป็นผู้พิพากษาชาวกรีกซึ่งดำรงตำแหน่งเป็นประธานศาลตรวจสอบบัญชีของกรีซตั้งแต่วันที่ 4 พฤศจิกายน ค.ศ. 2019 เนื่องจากการเลือกตั้งสภานิติบัญญัติของกรีซในเดือนพฤษภาคม ค.ศ. 2023 ไม่นำไปสู่การจัดตั้งรัฐบาลใหม่ ประธานาธิบดีกาเตรีนา ซาเกลาโรปูลู จึงแต่งตั้งให้เขารักษาการในตำแหน่งรักษาการนายกรัฐมนตรีกรีซในวันที่ 25 พฤษภาคม ค.ศ. 2023 ถึงวันที่ 26 มิถุนายน 2023
การถ่ายภาพขยาย

การถ่ายภาพขยาย หรือ การถ่ายภาพมหัพภาค (macrophotography, photomacrography หรือ macrography) เป็นวิธีการถ่ายภาพแบบหนึ่ง โดยเป็นการถ่ายวัตถุที่ระยะใกล้ โดยจับภาพให้ขยายเห็นรายละเอียดของวัตถุขนาดเล็กอย่างชัดเจน
ภาพรวม.
การถ่ายภาพขยายนั้นส่วนใหญ่จะใช้สำหรับการถ่ายภาพวัตถุขนาดเล็ก เช่น ดอกไม้ และ แมลง ในระยะใกล้ เนื่องจากช่วงความชัดค่อนข้างตื้นในระยะใกล้ ฉากหลังและพื้นหน้าจะเป็นภาพเบลอ
วิธีการต่อไปนี้มักใช้เพื่อทำการถ่ายภาพขยาย
ใช้เลนส์เฉพาะ.
เลนส์ถ่ายภาพที่ออกแบบมาสำหรับการถ่ายภาพขยาย เช่น เลนส์ที่เรียกว่า เลนส์มหัพภาค (macro lens) ซึ่งใช้ใน กล้องสะท้อนภาพเลนส์เดี่ยว นอกจากนี้ยังอาจใช้ตัวแปลงเลนส์ที่เรียกว่าเลนส์ถ่ายใกล้ (close-up lens) ติดอยู่ที่ส่วนปลายของเลนส์ที่มีอยู่เดิม
หากใช้เลนส์สำหรับการถ่ายภาพทั่วไป (ส่วนใหญ่เป็นเลนส์มาตรฐาน) ติดเข้ากับตัวกล้องโดยใส่กลับด้านผ่านวงแหวนต่อ อาจสามารถใช้เลนส์นี้เป็นเลนส์สำหรับถ่ายภาพขยายที่มีประสิทธิภาพเชิงแสงค่อนข้างดีได้
ใช้อุปกรณ์ถ่ายภาพเฉพาะ.
นอกจากการใช้เลนส์ข้างต้นแล้ว การถ่ายภาพระยะใกล้ยังสามารถทำได้โดยการใส่กระบอกต่อ (extension tube) หรือ ส่วนพับยืด (bellows) ระหว่างเลนส์ที่มีอยู่กับตัวกล้อง
ใช้ฟังก์ชันเฉพาะที่ติดตั้งในกล้อง.
ทุกวันนี้มีกล้องถ่ายภาพหลายแบบที่มีฟังก์ชันการถ่ายภาพขยาย (โหมดมหัพภาค) พร้อมกับฟังก์ชันซูม อย่างไรก็ตาม กำลังขยายในการถ่ายภาพและคุณภาพของภาพจะด้อยกว่าเลนส์มหัพภาคโดยเฉพาะ
โซโอะ

โซโอะ  เป็นนครที่ตั้งอยู่ทางตะวันออกเฉียงเหนือของจังหวัดคาโงชิมะ ประเทศญี่ปุ่น อยู่ใกล้กับนครมิยาโกโนโจ จังหวัดมิยาซากิ มีขนาดพื้นที่ทั้งสิ้น 390.11 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 31,600 คน โซโอะเป็นหนึ่งในนครขนาดเล็กในประเทศญี่ปุ่นที่มีประชากรลดลงเรื่อย ๆ
ภูมิศาสตร์.
พื้นที่ส่วนใหญ่ของโซโอะเป็นภูเขาและปกคลุมไปด้วยป่าไม้ มีฝนตก แต่ไม่ค่อยมีหิมะตก โซโอะตั้งอยู่ในจังหวัดคาโงชิมะ ดังนั้นจึงได้รับเถ้าถ่านจากภูเขาไฟที่อยู่ในเมืองใกล้เคียง ได้แก่ ภูเขาไฟชิมโมเอดาเกะ และภูเขาไฟซากูราจิมะ โซโอะเป็นเมืองที่ไม่มีทางออกสู่ทะเลและอยู่ตรงกึ่งกลางของคาบสมุทรโอซูมิ
ประวัติ.
นครโซโอะในปัจจุบันได้รับการจัดตั้งขึ้นเมื่อวันที่ 1 กรกฎาคม ค.ศ. 2005 จากการควบรวมเมืองโอซูมิ (อิวางาวะ), เมืองซูเอโยชิ และเมืองทาการาเบะ (ทั้งหมดมาจากอำเภอโซโอะ) เข้าด้วยกัน
คาบสมุทรโอซูมิ

คาบสมุทรโอซูมิ  เป็นคาบสมุทรที่ตั้งอยู่บนเกาะคีวชู โดยมีจุดใต้สุดคือแหลมซาตะ ชายฝั่งตะวันออกติดกับมหาสมุทรแปซิฟิก ส่วนทางตะวันตกเป็นที่ตั้งของคาบสมุทรซัตสึมะโดยมีอ่าวคาโงชิมะคั่นกลาง ในแง่ของการปกครอง คาบสมุทรโอซูมิเป็นส่วนหนึ่งของจังหวัดคาโงชิมะ ทางตะวันตกเฉียงเหนือของคาบสมุทรมีภูเขาไฟซากูราจิมะตั้งอยู่ ซึ่งเคยเป็นเกาะมาก่อน แต่เมื่อ ค.ศ. 1914 มีลาวาปะทุจากภูเขาไฟทำให้แผ่นดินเชื่อมต่อกัน
สถาบันพยาธิวิทยา (กระทรวงกลาโหม)

สถาบันพยาธิวิทยา เป็นหน่วยทหารของกองทัพบก สังกัดศูนย์อํานวยการแพทย์พระมงกุฎเกล้า กรมแพทย์ทหารบก มีภารกิจในการส่งเสริมและพัฒนาคุณภาพห้องปฏิบัติการทางการแพทย์ให้แก่หน่วยสายแพทย์ในสังกัดกองทัพบก ปัจจุบันมีพลตรีหญิง ปริยนันทน์ จารุจินดา ดำรงตำแหน่งผู้อำนวยการ
ประวัติ.
สถาบันพยาธิวิทยา ได้รับการจัดตั้งขึ้นในปีพ.ศ. 2500 โดยกองทัพบกได้รวมกองวิทยาศาสตร์การแพทย์และกองการพยาธิ โรงพยาบาลทหารบก ตั้งเป็น สถาบันพยาธิ ต่อมาในพ.ศ. พ.ศ. 2501 เปลี่ยนชื่อเป็น สถาบันพยาธิวิทยา เพื่อการปฏิบัติภารกิจต่าง ๆ อาทิ ตรวจวินิจฉัยทางพยาธิวิทยาให้กับโรงพยาบาลพระมงกุฎเกล้า การออกหน่วยเคลื่อนที่ไปทำการรับบริจาคเลือดในหน่วยทหารต่างจังหวัด การผลิตเซรุ่มมาตรฐานสำหรับตรวจหาหมู่เลือด ผลิตวัคซีนป้องกันอหิวาตกโรค วัคซีนป้องกันไทฟอยด์และผลิตเซรุ่มแก้พิษงูชนิดแห้ง เพื่อแจกจ่ายให้ทหาร และพลเรือนทั่วไป และยังเป็นหน่วยฝึกอบรมงานทางพยาธิวิทยา ใหกับนายสิบสายแพทย์ (หลักสูตรนายสิบพยาธิ) ใหกับโรงเรียนเสนารักษ์ กรมแพทย์ทหารบก
สถาบันพยาธิวิทยาใช้นามย่อ "สพธ." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร
สถาบันวิจัยวิทยาศาสตร์การแพทย์ทหาร

สถาบันวิจัยวิทยาศาสตร์การแพทย์ทหาร เป็นหน่วยทหารของกองทัพบก สังกัดศูนย์อํานวยการแพทย์พระมงกุฎเกล้า กรมแพทย์ทหารบก มีภารกิจให้บริการตรวจวินิจฉัยและวิเคราะห์ทางห้องปฏิบัติการทางการแพทย์แก่กำลังพลกองทัพบก และดำเนินงานด้านการวิจัยวิทยาศาสตร์การแพทย์ทหาร และ ปัจจุบันมีพลตรี ณัฐนนท์ ภุคุกะ ดำรงตำแหน่งผู้อำนวยการ
ประวัติ.
พ.ศ. 2504 กระทรวงกลาโหมได้อนุมัติอัตราจัดตั้ง สำนักงานโครงการวิจัยทางการแพทย์ขององค์การ สปอ. หรือ SEATO LAB (สน.วพ.สปอ.) เป็นส่วนราชการขึ้นตรงต่อสำนักผู้บัญชาการทหารสูงสุด กองบัญชาการทหารสูงสุด กระทรวงกลาโหม ประกอบด้วย หน่วยวิจัยฝ่ายไทย หน่วยวิจัยฝ่ายสหรัฐอเมริกา ต่อมาในพ.ศ. 2520 ได้รับการเปลี่ยนชื่อเป็น สถาบันวิจัยวิทยาศาสตร์การแพทย์ทหาร โดยให้เป็นหน่วยงานของสำนักผู้บัญชาการทหารสูงสุด พ.ศ. 2531 ปรับโอนเป็นหน่วยขึ้นตรงต่อกรมแพทย์ทหารบก พ.ศ. 2550 ได้มีการเปลี่ยนแปลงอีกครั้ง โดยเป็นหน่วยขึ้นตรงศูนย์อํานวยการแพทย์พระมงกุฎเกล้า
สถาบันวิจัยวิทยาศาสตร์การแพทย์ทหารใช้นามย่อ "สวพท." ปัจจุบันมีที่ตั้งอยู่ที่ถนนราชวิถี แขวงทุ่งพญาไท เขตราชเทวี กรุงเทพมหานคร
นักนางไทย

สมเด็จพระวรราชินี (นักนางไทย) (เขมร : មហាក្សត្រី , โรมัน : Queen Tey) ในช่วงศตวรรษที่ 17 เป็นสมเด็จพระราชินีแห่งอาณาจักรเขมรอุดงใน พ.ศ. 2230
พระราชประวัติ.
พระองค์อภิเสกสมรสกับพระบรมราชาที่ 8 และเป็นพระมารดาของพระไชยเชษฐาที่ 3 พระมหากษัตริย์แห่งอาณาจักรเขมรอุดง พระองค์ขึ้นครองราชย์ ในปี พ.ศ. 2230 ตำแหน่งพระราชมารดาผู้สำเร็จราชการแผ่นดิน และเป็นตำแหน่งฐานันดรศักดิ์สูงมากในราชสำนักกัมพูชาในช่วงเวลานั้น
พ.ศ. 2230 พระไชยเชษฐาที่ 3 ขณะพระชันษาได้ 27 พรรษา พระองค์ประชวรด้วยโรคไข้ทรพิษ จึงมอบราชสมบัติถวายให้พระราชมารดาว่าราชการแผ่นดินแทนพระองค์ชั่วคราว 
พระนางสำเร็จราชการแผ่นดินเป็นเวลา 3 เดือน ใน พ.ศ. 2231 พระนางได้คืนราชสมบัติแก่พระโอรส
พระองค์ทรงเป็นพระมหากษัตริย์หญิงพระองค์แรกแห่งกัมพูชา นับตั้งแต่พระนางชเยนทรญานแห่งสัมภูปุระ
พระปริยัติพัชราภรณ์ (สุพจน์ ปญฺญาธโร)

พระปริยัติพัชราภรณ์ (สุพจน์ ปญฺญาธโร) เป็นพระราชาคณะชั้นสามัญสังกัดมหานิกาย ปัจจุบันดำรงตำแหน่งที่ปรึกษาเจ้าคณะจังหวัดเพชรบูรณ์ เจ้าอาวาสวัดไพรสณฑ์ศักดาราม ตำบลหล่มสัก อำเภอหล่มสัก จังหวัดเพชรบูรณ์ และผู้อำนวยการวิทยาลัยสงฆ์พ่อขุนผาเมือง มหาวิทยาลัยมหาจุฬาลงกรณราชวิทยาลัย
ประวัติ.
พระปริยัติพัชราภรณ์ มีนามเดิมว่า สุพจน์ บุญทศ เกิดวันที่ 15 กุมภาพันธ์ พ.ศ. 2484 ณ บ้านเลขที่ 13 หมู่ที่ 9 ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร)
บรรพชา เมื่อวันที่ 1 เมษายน พ.ศ. 2497 ณ วัดบ้านหนองบาก ตำบลกระจาย อำเภอคำเขื่อนแก้ว จังหวัดอุบลราชธานี โดยมีพระอธิการเต็ม ปริปุณฺโณ เป็นพระอุปัชฌาย์
อุปสมบท เมื่อวันที่ 29 เมษายน พ.ศ. 2505 ณ วัดบ้านหนองบาก ตำบลกระจาย อำเภอคำเขื่อนแก้ว จังหวัดอุบลราชธานี (ปัจจุบันเป็น อำเภอป่าติ้ว จังหวัดยโสธร) โดยมี พระครูสุทธิรัตนโสภณ เป็นพระอุปัชฌาย์ พระสมุห์หา ปภากโร เป็นพระกรรมวาจาจารย์ พระครูโสภณรัตนธรรม เป็นพระอนุสาวนาจารย์
ผู้สำเร็จราชการกรีเนดา

ผู้สำเร็จราชการกรีเนดา (เป็นผู้แทนอุปราชของพระมหากษัตริย์กรีเนดา ซึ่งปัจจุบันคือ สมเด็จพระเจ้าชาลส์ที่ 3 ในกรีเนดาผู้สำเร็จราชการจะได้รับการแต่งตั้งจากพระมหากษัตริย์ตามคำแนะนำของนายกรัฐมนตรีกรีเนดา ทำหน้าที่เป็นข้าหลวงใหญ่รวมถึงการแต่งตั้งรัฐมนตรี ผู้พิพากษา และเอกอัครราชทูต พระราชทานพระบรมราชานุญาตให้ออกกฎหมายผ่านรัฐสภากรีเนดา และออกหนังสือเลือกตั้ง
โดยทั่วไป ผู้สำเร็จราชการจะปฏิบัติตามแบบแผนของระบบเวสต์มินสเตอร์และรัฐบาลที่รับผิดชอบ รักษาความเป็นกลางทางการเมือง และต้องปฏิบัติตามคำแนะนำของนายกรัฐมนตรีเท่านั้น ผู้สำเร็จราชการยังมีบทบาทด้านพิธีการ เช่น จัดงานที่ทำเนียบรัฐบาลในกรุงเซนต์จอร์จ และให้เกียรติแก่บุคคลและกลุ่มที่อุทิศตนเพื่อกรีเนดาและประเทศชาติของตน เมื่อเดินทางไปต่างประเทศ ผู้สำเร็จราชการจะถูกมองว่าเป็นตัวแทนของชาวกรีเนดาและพระมหากษัตริย์กรีเนดา
ผู้สำเร็จราชการไม่มีการกำหนดวาระ (ตามพระราชอัธยาศัยของพระมหากษัตริย์) ผู้สำเร็จราชการคนปัจจุบันคือ เซซีล ลา กริเนด ตั้งแต่วันที่ 7 พฤษภาคม ค.ศ. 2013
ตำแหน่งผู้สำเร็จราชการก่อตั้งขึ้นเมื่อวันที่ 7 กุมภาพันธ์ ค.ศ. 1974 เมื่อกรีเนดาได้รับเอกราชจากสหราชอาณาจักรในฐานะรัฐอธิปไตยและระบอบกษัตริย์ที่เป็นอิสระตามรัฐธรรมนูญ ตั้งแต่นั้นมา มีบุคคล 6 คนดำรงตำแหน่งผู้สำเร็จราชการ
คณะมนตรีแอตแลนติกเหนือ

คณะมนตรีแอตแลนติกเหนือ  คือองค์คณะผู้มีอำนาจตัดสินใจเชิงนโยบายขององค์การสนธิสัญญาแอตแลนติกเหนือ (เนโท) ประกอบด้วยผู้แทนถาวรจากบรรดาประเทศสมาชิกเนโท คณะมนตรีแอตแลนติกเหนือถูกจัดตั้งขึ้นตามข้อที่ 9 แห่งสนธิสัญญาแอตแลนติกเหนือ และเป็นเพียงองค์คณะเดียวในเนโทที่ได้รับอำนาจอย่างชัดเจนจากสนธิสัญญาดังกล่าว
คณะมนตรีแอตแลนติกเหนือได้รับอำนาจจากสนธิสัญญาให้แต่งตั้งองค์คณะย่อยสำหรับการปฏิบัติหน้าที่เชิงนโยบายที่หลากหลาย โดยจะจัดการประชุมกันในสำนักงานใหญ่เนโท ประเทศเบลเยียม
พระราชพัชรธรรมเมธี (ลักษณะ กิตฺติญาโณ)

พระราชพัชรธรรมเมธี (ลักษณะ กิตฺติญาโณ) เป็นพระราชาคณะชั้นราชสังกัดมหานิกาย ปัจจุบันดำรงตำแหน่งเจ้าคณะจังหวัดเพชรบูรณ์ ผู้ช่วยเจ้าอาวาสวัดมหาธาตุ พระอารามหลวง ตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ.
พระราชพัชรธรรมเมธี มีนามเดิมว่า ลักษณะ บุญคำ เกิดเมื่อวันที่ 29 กันยายน พ.ศ. 2518
บรรพชา เมื่อวันที่ 22 เมษายน พ.ศ. 2531 ณ วัดสิงหาราม ตำบลบัวชุม อำเภอชัยบาดาล จังหวัดลพบุรี โดยมี พระครูประดิษฐนวการ (ประมุข) เจ้าคณะอำเภอลำสนธิ เจ้าอาวาสวัดจงโก ตำบลหนองรี อำเภอชัยบาดาล จังหวัดลพบุรี เป็นพระอุปัชฌาย์
อุปสมบท เมื่อวันที่ 22 เมษายน พ.ศ. 2539 ณ วัดพระธรรมกาย ตำบลคลองสาม อำเภอคลองหลวง จังหวัดปทุมธานี โดยมีพระพรหมวชิรปัญญาจารย์ (ทองดี สุรเตโช) เจ้าอาวาสวัดราชโอรสาราม แขวงบางค้อ เขตจอมทอง กรุงเทพมหานคร เป็นพระอุปัชฌาย์ พระสมุห์สุวิทย์ สุวิชฺชาโภ ผู้ช่วยเจ้าอาวาสวัดพระธรรมกาย ตำบลคลองสาม อำเภอคลองหลวง จังหวัดปทุมธานี เป็นพระกรรมวาจาจารย์ พระมหาสุวิทย์ วิชฺเชสโก ผู้ช่วยเจ้าอาวาสวัดพระธรรมกาย ตำบลคลองสาม อำเภอคลองหลวง จังหวัดปทุมธานี เป็นพระอนุสาวนาจารย์
แคว้นแอตติกา

แอตติกา  เป็นหนึ่งในสิบสามแคว้นของประเทศกรีซ ครอบคลุมเขตมหานครเอเธนส์ซึ่งเป็นเมืองหลวงและเมืองที่ใหญ่ที่สุดของประเทศ แคว้นนี้มีอาณาเขตเดียวกันกับอดีตจังหวัดแอตติกาในภาคกลางของกรีซ และครอบคลุมพื้นที่กว้างขวางกว่าภูมิภาคแอตติกาในประวัติศาสตร์
เชช็อน

เชช็อน (/tɕe.tɕʰʌn/) เป็นนครที่ตั้งอยู่ทางตะวันออกเฉียงเหนือของจังหวัดชุงช็องเหนือ ประเทศเกาหลีใต้ เมืองนี้เป็นชุมทางของทางรถไฟหลายสาย ได้แก่ สายชุงอัง สายชุงบุก และสายแทแบ็ก เชช็อนมีสภาพแวดล้อมที่สวยงามและสถานที่ท่องเที่ยวหลายแห่ง เช่น อ่างเก็บน้ำอึยริมจี ทะเลสาบช็องพุง และศูนย์ทรัพย์สินทางวัฒนธรรมช็องพุง นอกจากนี้ยังเป็นที่ตั้งของมหาวิทยาลัยเซ-มย็อง
ชื่อเมืองมาจากคำภาษาเกาหลี "เช"  ซึ่งหมายถึง "เขื่อน" และ "ช็อน"  ซึ่งหมายถึง "แม่น้ำ"
ภูมิศาสตร์.
ภูมิอากาศ.
เชช็อนมีภูมิอากาศแบบชื้นภาคพื้นทวีปที่ได้รับอิทธิพลจากลมมรสุม (เคิพเพิน: "Dwa") โดยมีฤดูหนาวที่หนาวเย็นและแห้งแล้ง และฤดูร้อนที่ร้อนและมีฝนตกชุก
เมืองแฝดและเมืองพี่น้อง.
เชช็อนเป็นเมืองแฝดกับ
<templatestyles src="Div col/styles.css"/>
ความรุนแรงแผ่นดินไหว 7

ความรุนแรงแผ่นดินไหว 7 (; : ชินโดะนานะ) เป็นขนาดวัดความรุนแรงและการสั่นสะเทือนของแผ่นดินไหว บทความนี้จะอธิบายถึงความรุนแรงของแผ่นดินไหวระดับ 7 ที่ใช้ในประเทศญี่ปุ่น 
ภาพรวม.
ความรุนแรงแผ่นดินไหว 7 เป็นระดับสูงสุดในขนาดทั้งหมดในมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่น ซึ่งมีทั้งหมด 10 ระดับ ที่กำหนดโดยกรมอุตุนิยมวิทยาญี่ปุ่น ในครั้งแรกในปี ค.ศ. 1949 หลังแผ่นดินไหวในจังหวัดฟูกูอิ ค.ศ. 1948 
กรมอุตุนิยมวิทยาญี่ปุ่นอธิบายคำจำกัดความของความรุนแรงแผ่นดินไหว 7 ไว้ว่า "คุณจะไม่สามารถยืนหรือเคลื่อนไหวได้เว้นแต่คุณจะจับอะไรบางอย่างไว้ และคุณจะถูกเขย่าโยกด้วยความรุนแรง" 
โดยทั่วไปบริเวณที่มีความรุนแรงแผ่นดินไหว 7 มักกระจายไปตามที่ราบ ที่ราบลุ่มแม่น้ำ และในพื้นที่ภูเขามีแนวโน้มกระจายน้อยกว่า นอกจากนี้เมื่อความลึกของรอยเลื่อนจากแหล่งกำเนิดแผ่นดินไหวอยู่ที่ 20 กม. หรือลึกกว่านั้น จะทำให้ความรุนแรงแผ่นดินไหว 7 เกิดขึ้นได้ยากแม้ในพื้นที่ราบ ทิศทางการสั่นสะเทือนที่สำคัญใกล้ศูนย์กลางแผ่นดินไหวจะกระจายความรุนแรงไปตามรอยเลื่อนที่ผาดพ่าน
เลนส์ถ่ายไกล

เลนส์ถ่ายไกล หรือ เลนส์เทเลโฟโต (telephoto lens) เป็นเลนส์ถ่ายภาพประเภทหนึ่ง แม้จะไม่มีมาตรฐานที่แน่ชัดในการนิยามชื่อเรียกนี้ แต่โดยทั่วไปใช้เรียกเลนส์ที่มีมุมรับภาพแคบกว่าและความยาวโฟกัสยาวกว่าเลนส์มาตรฐาน ใช้งานเหมือนกล้องโทรทรรศน์เพื่อถ่ายภาพวัตถุที่อยู่ไกล
ลักษณะ.
เลนส์ถ่ายไกลยังมีลักษณะเฉพาะดังจะกล่าวถึงต่อไปนี้ และยิ่งความยาวโฟกัสยาวเท่าใด ลักษณะเฉพาะนี้ก็ยิ่งเด่นชัดมากขึ้นเท่านั้น
เนื่องจากมุมรับภาพแคบ จึงสามารถจับภาพช่วงแคบและเน้นแต่วัตถุที่ต้องการได้
ขนาดของวัตถุทั้งระยะใกล้และไกลมีการเปลี่ยนแปลงเพียงเล็กน้อย ส่งผลให้ภาพถ่ายมีทัศนมิติน้อย
เนื่องจากผลของการบีบอัด มุมเอียงของพื้นผิวที่เอียงตามกล้องจึงดูชันมาก
ยิ่งความยาวโฟกัสยาวเท่าใด ช่วงความชัดก็จะยิ่งตื้นขึ้นเท่านั้น ด้วยคุณลักษณะนี้ จึงใช้สำหรับการสร้างภาพโบเก้ได้
เลนส์ถ่ายไกลมีอัตราการขยายสูง ดังนั้นการสั่นไหวของกล้องจึงทำให้เกิดภาพเบลอ ได้ง่าย นอกจากนี้ ยิ่งความยาวโฟกัสยาวเท่าใด กล้องก็จะสั่นไหวได้ง่ายขึ้นเท่านั้น แม้ว่าทักษะของช่างภาพจะมีผล แต่การสั่นไหวของกล้องก็มีโอกาสเกิดขึ้นน้อยลงหากความเร็วชัตเตอร์เร็วพอ
โดยเฉพาะอย่างยิ่งเมื่อถ่ายภาพด้วยเลนส์ถ่ายไกลที่มีความยาวโฟกัส 300 มม. ขึ้นไปในรูปแบบ 35 มม. ควรใช้อุปกรณ์สนับสนุน เช่น ขาตั้งกล้อง หรือ ขาตั้งเดี่ยว เพื่อให้ได้ภาพที่มีเสถียรภาพ
ไม่เฉพาะความยาวโฟกัสเท่านั้น แต่ยังรวมถึงเลนส์ที่มีน้ำหนักมาก เช่น เลนส์ที่มีรูรับแสงกว้างและเลนส์สำหรับกล้องขนาดกลาง ควรใช้อุปกรณ์สนับสนุนจะดีกว่า
รุ่นที่ติดตั้งกลไกป้องกันภาพสั่นไหว ในเลนส์หรือกล้องดีเอสแอลอาร์สามารถหลีกเลี่ยงการสั่นของกล้องได้ แม้ว่าความเร็วชัตเตอร์จะถูกตั้งค่าให้ช้ากว่ามาตรฐานเพื่อไม่ให้กล้องสั่น 2 ถึง 5 ขั้นก็ตาม
ความเร็วชัตเตอร์

ความเร็วชัตเตอร์ (shutter speed, SS) ในการถ่ายภาพ คือระยะเวลาที่ ชัตเตอร์ของกล้องถ่ายภาพถูกกด และเปิดรับแสงให้ฟิล์มหรือเซนเซอร์รูปภาพรับแสงผ่านเลนส์ ยิ่งเวลาสั้นจะเรียกว่า ความเร็วชัตเตอร์สูง และถ้าเวลายิ่งนานก็จะเรียกว่า ความเร็วชัตเตอร์ต่ำ
ความเร็วชัตเตอร์เป็นหนึ่งใน 3 ปัจจัยหลักที่กำหนดค่าเปิดรับแสง ร่วมกับ ความไวแสง ISO และ ค่าเอฟ ความเร็วชัตเตอร์ต่ำทำให้วัตถุเบลอได้ง่าย จึงควรตั้งความเร็วชัตเตอร์ให้สูงเวลาที่ถ่ายวัตถุที่กำลังเคลื่อนไหวอยู่ หรืออาจจงใจใช้ความเร็วชัตเตอร์ต่ำเมื่อต้องการถ่ายภาพที่สามารถแสดงให้เห็นว่าวัตถุกำลังเคลื่อนไหวอยู่ ความเร็วชัตเตอร์สามารถแสดงอารมณ์ต่าง ๆ ของภาพถ่ายได้โดยการปรับให้เหมาะสม
ไทยแลนด์แชมเปียนส์คัพ 2566

ไทยแลนด์แชมเปียนส์คัพ 2566 (หรือ ไดกิ้นไทยแลนด์แชมเปียนส์คัพ ตามชื่อผู้สนับสนุน) เป็นการแข่งขันไทยแลนด์แชมเปียนส์คัพครั้งที่ 7 เป็นการพบกันระหว่างบุรีรัมย์ ยูไนเต็ด ซึ่งเป็นทีมที่ชนะเลิศการแข่งขันฟุตบอลรีโว่ ไทยลีก และช้าง เอฟเอคัพ ในฤดูกาลที่ผ่านมา กับทรูแบงค็อก ยูไนเต็ด ทีมรองชนะเลิศของทั้ง 2 รายการดังกล่าว ในฐานะทีมรองชนะเลิศของรีโว่ ไทยลีก โดยบุรีรัมย์ได้เข้าร่วมแข่งขันรายการนี้เป็นครั้งที่ 4 ต่อจากปี พ.ศ. 2561, พ.ศ. 2562 และ พ.ศ. 2565 โดยในปีที่แล้ว พวกเขาพ่ายแพ้ให้กับบีจี ปทุม ยูไนเต็ด ไป 2–3 ขณะที่ทรูแบงค็อกเข้าร่วมแข่งขันในรายการนี้เป็นครั้งแรก โดยไทยแลนด์แชมเปียนส์คัพ 2566 นี้ จะแข่งขันในวันที่ 5 สิงหาคม พ.ศ. 2566 ที่สนามราชมังคลากีฬาสถาน ในเขตบางกะปิ กรุงเทพมหานคร
สนามแข่งขัน.
การแข่งขันไทยแลนด์แชมเปียนส์คัพครั้งนี้ จะแข่งขันกันที่สนามราชมังคลากีฬาสถาน ในเขตบางกะปิ กรุงเทพมหานคร โดยเป็นสนามแห่งที่ 6 ที่ใช้จัดการแข่งขันรายการนี้ ต่อจากสนามศุภชลาศัย, สนามกีฬากองทัพบก, ธันเดอร์โดมสเตเดียม, สนามกีฬาสมโภชเชียงใหม่ 700 ปี และสนามกีฬาเฉลิมพระเกียรติ 80 พรรษา 5 ธันวา 2550 และนับเป็นการแข่งขันรายการนี้ในกรุงเทพมหานครครั้งแรกในรอบ 3 ปี
ปัจจุบันสนามราชมังคลากีฬาสถานเป็นสนามเหย้าของทีมฟุตบอลทีมชาติไทย และเคยเป็นสนามหลักในเอเชียนเกมส์ 1998 ที่ประเทศไทยเป็นเจ้าภาพ
การแข่งขัน.
<onlyinclude></onlyinclude>
ผู้ช่วยผู้ตัดสิน:
 ธเนศ ชูชื่น
 ราเชนทร์ ศรีชัย
ผู้ตัดสินที่สี่:
 วิศเวศ สังข์นคร
ผู้ช่วย วีเออาร์:
 กชภูมิ มีศรีเดชา
 อภิชิต โนพวน
สถิติ.
<templatestyles src="Col-begin/styles.css"/>
ฟิล์มกระจกหลวงและภาพต้นฉบับ

ฟิล์มกระจกหลวงและภาพต้นฉบับ หมายถึงงานสะสมแผ่นฟิล์มกระจกชนิดเนกาทิฟจำนวน 35,427 แผ่น และภาพต้นฉบับอีก 50,000 ภาพ ที่ถ่ายระหว่าง พ.ศ. 2398–2478 ซึ่งแต่เดิมเก็บรักษาในหอสมุดหลวง 3 แห่ง ในพระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว และสมเด็จพระเจ้าบรมวงศ์เธอ กรมพระยาดำรงราชานุภาพ โดยตั้งแต่ พ.ศ. 2520 เป็นต้นไป อยู่ในความดูแลของหอจดหมายเหตุแห่งชาติ กรุงเทพมหานคร
งานสะสมนี้เป็นหลักฐานทางประวัติศาสตร์ที่แสดงถึงการเปลี่ยนแปลงทางสังคม วัฒนธรรม การเมือง และความสัมพันธ์ระหว่างประเทศของสยามกับโลก ปรากฏภาพบุคคล สถานที่ และเหตุการณ์สำคัญระดับชาติและระดับนานาชาติ ตั้งแต่สมัยการล่าอาณานิคมของชาติตะวันตกในเอเชีย ซึ่งกระตุ้นให้สยามตระหนักถึงเอกลักษณ์ของชาติและการปฏิรูปสังคม ตลอดจนสงครามโลกครั้งที่ 1 ที่สยามเข้าร่วมในฝ่ายพันธมิตรพร้อมกับการแบ่งปันชัยชนะและผลพวงของสงคราม รวมทั้งการเปลี่ยนแปลงทางการเมือง สังคม และวัฒนธรรมทั่วโลก ซึ่งส่งผลกระทบต่อสยามและนำไปสู่การเริ่มต้นของระบอบรัฐธรรมนูญ
ตัวอย่างภาพถ่าย เช่น ภาพบุคคล ตั้งแต่ระดับพระมหากษัตริย์ เจ้านายฝ่ายใน เจ้าจอม เจ้าจอมมารดา ขุนนางข้าราชการชั้นผู้ใหญ่ ข้าราชการกระทรวง ทบวง กรม ต่าง ๆ ทั้งในส่วนกลางและส่วนภูมิภาค ภิกษุ ชาวต่างประเทศ ภาพสถานที่สำคัญเป็นสถานที่สำคัญในเมืองหลวง หน่วยงานราชการกระทรวงต่าง ๆ ร้านค้า สถานีรถไฟ กรมไปรษณีย์ ถนน โรงพยาบาล โรงภาพยนต์ สะพาน คลอง แม่น้ำ วัด โบสถ์ โบราณสถานในส่วนภูมิภาคทั้งภาคเหนือ ภาคกลาง ภาคตะวันออกเฉียงเหนือ และภาคใต้ และภาพสถานที่ในต่างประเทศ ภาพเหตุการณ์สำคัญ พระราชพิธีและพิธีสำคัญ พระราชพิธีบรมราชาภิเษก พระราชพิธี พิธีโสกันต์ พิธีโล้ชิงช้า กระบวนแห่พระบรมศพ พระศพเจ้านาย พระบรมวงศ์ พระราชพิธีรัชมังคลาภิเษก พระบาทสมเด็จพระจุลจอมเกล้าเจ้าอยู่หัวทรงขึ้นครองราชย์ครบ 40 ปี พิธีเปิดการเดินรถไฟเป็นครั้งแรก เสด็จประพาสต้นเยี่ยมเยียนราษฎรในจังหวัดต่าง ๆ งานแสดงพิพิธภัณฑ์สยาม ณ กรุงปารีส ฯลฯ
นอกจากนั้นยังมีภาพพระพุทธรูป เครื่องสังคโลกสมัยสุโขทัย เหรียญตรานาฎศิลปไทย ละครโนราห์ หนังใหญ่ การแต่งกายของบุคคลในระดับต่างๆ ภาพเขียน เครื่องปั้น ดินเผา ราชรถ โต๊ะเครื่องบูชา พระแท่นบรรทม พระแท่นของขุนนาง ชุดสำรับ เครื่องถ้วยเบญจรงค์ เครื่องชุดประกอบพิธีงานมงคล เครื่องมุก ผ้าไหมปักลายไทย ฯลฯ
เมื่อวันที่ 21 มกราคม พ.ศ. 2559 ได้มีการพิจารณาเสนอฟิล์มกระจกซึ่งเก็บรักษาอยู่ในสำนักหอจดหมายเหตุแห่งชาติ กรมศิลปากร ต่อคณะกรรมการแห่งชาติว่าด้วยแผนงานความทรงจำแห่งโลก ประเทศไทย และในการประชุมต่อมาในวันที่ 18 กุมภาพันธ์ พ.ศ. 2559 คณะกรรมการฯ มีมติให้สำนักหอจดหมายเหตุแห่งชาติ กรอกแบบข้อความเพื่อนำเสนอขึ้นทะเบียนเอกสารมรดกความทรงจำแห่งโลก โดยเป็นการให้ข้อมูลรายละเอียดของฟิล์มกระจกหอพระสมุดวชิรญาณ (หวญ) และเชื่อมโยงกับเอกสารสำคัญทางประวัติศาสตร์ของพระบาทสมเด็จพระจุลจอมเกล้าเจ้าอยู่หัวที่ขึ้นทะเบียนเป็นมรดกความทรงจำแห่งโลกก่อนแล้วเมื่อ พ.ศ. 2552 
องค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ได้ขึ้นทะเบียนฟิล์มกระจกหลวงและภาพต้นฉบับเป็นเอกสารความทรงจำแห่งโลกเมื่อวันที่ 30 ตุลาคม พ.ศ. 2560 ในนาม "งานสะสมฟิล์มกระจกหลวงชนิดเนกาทิฟและภาพต้นฉบับ"
คุโรมาตี้ โรงเรียนคนบวม เดอะ★มูฟวี่

คุโรมาตี้ โรงเรียนคนบวม เดอะ★มูฟวี่ (; โรมาจิ: "Sakigake!! Kuromati Kōkō The Movie") เป็นภาพยนตร์ญี่ปุ่นแนวสุขนาฏกรรมเหนือจริง-เสียดสีในปี พ.ศ. 2548 กำกับโดยยูได ยามางูจิ (ซึ่งเคยกำกับภาพยนตร์เรื่อง "ศึกมหายุทธ มนุษย์สู้ผี") และนำแสดงโดยทากามาซะ ซูงะ ภาพยนตร์สร้างจากซีรีส์มังงะเรื่อง "คุโรมาตี้ โรงเรียนคนบวม" โดยเอจิ โนนากะซึ่งก่อนหน้านี้เคยได้รับการดัดแปลงเป็นซีรีส์อนิเมะ
การฉายและจำหน่าย.
ภาพยนตร์ "คุโรมาตี้ โรงเรียนคนบวม เดอะ★มูฟวี่" ออกฉายรอบปฐมทัศน์ในเทศกาลภาพยนตร์มหัศจรรย์นานาชาติพูช็อนครั้งที่ 9 เมื่อวันที่ 17 กรกฎาคม พ.ศ. 2548
 ภาพยนตร์ออกฉายในโรงภาพยนตร์ในประเทศญี่ปุ่นในวันที่ 23 กรกฎาคม พ.ศ. 2548 โดย Media Suites วางจำหน่ายในรูปแบบดีวีดีในประเทศญี่ปุ่นเมื่อวันที่ 2 มกราคม พ.ศ. 2549 โดย King Records (キングレコード).
ภาพยนตร์จัดจำหน่ายในรูปแบบวีซีดีในประเทศไทยโดยบริษัท โรส มีเดีย แอนด์ เอ็นเตอร์เทนเมนท์ จำกัด
แอร์ทอัพเฟิล

แอร์ทอัพเฟิล ([ˈeːɐ̯tˌʔapfl̩] ; #เปลี่ยนทาง) เป็นลูกโลกที่ประดิษฐ์ขึ้นโดยมาร์ทีน เบไฮม์ นักทำแผนที่และพ่อค้าผ้าชาวเยอรมนี ระหว่าง ค.ศ. 1490–1492 จากการว่าจ้างของศาลากลางเมืองเนือร์นแบร์ค ทำจากไม้ลินินอัดเป็นสองซีก เสริมด้วยไม้ และวางทับด้วยแผนที่ที่วาดโดยกระดาษโดยเกออร์ค กล็อคเคินโดน และเป็นลูกโลกที่เก่าแก่ที่สุดที่หลงเหลืออยู่ถึงปัจจุบัน
ลูกโลกแอร์ทอัพเฟิลแสดงแผนที่ยูเรเชียขนาดใหญ่และมหาสมุทรที่ว่างเปล่าระหว่างทวีปยุโรปและเอเชีย แต่ไม่ปรากฎทวีปอเมริกา (เนื่องจากคริสโตเฟอร์ โคลัมบัสยังเดินทางกลับมาไม่ถึงสเปน) ตัวแผนที่ปรากฎข้อความสื่อถึงชื่อสถานที่ราว 2,000 แห่ง สัญลักษณ์การทำแผนที่มากกว่า 200 รายการ และคำจารึกจำนวนมากที่อธิบายถึงความรู้ทั่วไปจากช่วง ค.ศ. 1500 จึงเป็นตัวแทนที่โดดเด่นของทั้งยุคเก่าและยุคใหม่ ที่สะท้อนถึงความรู้ของผู้คนเกี่ยวกับภูมิประวัติศาสตร์ในยุคก่อนและเป็นสื่อชนิดใหม่ที่สะท้อนพัฒนาการของแลกเปลี่ยนความคิดระดับโลกที่เป็นพลวัต
แอร์ทอัพเฟิลจัดแสดงอยู่ในห้องรับรองในศาลากลางเมืองเนือร์นแบร์คตั้งแต่แรกประดิษฐ์จนถึงช่วงต้นคริสต์ศตวรรษที่ 16 ก่อนที่ครอบครัวเบไฮม์จะนำไปเก็บรักษาไว้เองในเวลาต่อมา ใน ค.ศ. 1907 ได้มีการนำไปเก็บรักษาที่พิพิธภัณฑสถานแห่งชาติเยอรมนี  ในเมืองเนือร์นแบร์ค และใน ค.ศ. 1992 ได้มีการนำไปที่มหาวิทยาลัยเทคโนโลยีเวียนนาเป็นระยะเวลาหนึ่ง เพื่อศึกษาด้วยความละเอียดสูงตามโครงการลูกโลกเบไฮม์ดิจิทัล
ในเดือนพฤษภาคม ค.ศ. 2023 ยูเนสโกได้ขึ้นทะเบียนแอร์ทอัพเฟิลเป็นความทรงจำแห่งโลกของประเทศเยอรมนี ในนาม "ลูกโลกเบไฮม์"
วัดอาน

วัดอาน เป็นวัดร้างตั้งอยู่ที่ตำบลบางใหญ่ อำเภอบางปลาม้า จังหวัดสุพรรณบุรี
ประวัติความเป็นมา ไม่ทราบแน่ชัด แต่สันนิษฐานจากรูปแบบสถาปัตยกรรมที่พบภายในวัด น่าจะสร้างประมาณปลายสมัยอู่ทองหรือต้นสมัยอยุธยา จากภาพเมื่อ พ.ศ. 2510 ก็มีสภาพเป็นวัดร้าง ในสมัยพม่าทำศึกกับกรุงศรีอยุธยา พม่ายกทัพผ่านมา คงจะพักทัพช้างทัพม้าที่นี่ และเอาช้างเอาม้าไปอาบน้ำที่โคกวัดช้าง ซึ่งตั้งอยู่ใกล้กับแม่น้ำท่าจีน และที่ชื่อว่า "วัดอาน" คงมาจากอานช้าง อานม้า ที่ชำรุดทิ้งไว้
แม้วัดอานจะเป็นวัดร้าง ไม่มีพระสงฆ์อยู่จำพรรษา แต่ก็ได้รับการดูแลอย่างดีจากชาวบ้าน มีทั้งป้ายบอกทางเข้าวัด ซุ้มประตู ศาลา วิหาร ลานจอดรถ ห้องน้ำ รวมทั้งร้านจำหน่ายสินค้าพื้นเมือง วัดมี "หลวงพ่อจันทรังษี" หรือ "หลวงพ่ออาน" พระพุทธรูปปางสะดุ้งมารเนื้อศิลาแลงขนาดหน้าตักกว้าง 47 นิ้ว สูง 57 นิ้ว ซึ่งคาดว่าพระพุทธรูปองค์นี้น่าจะสร้างขึ้นในสมัยอู่ทองหรือต้นกรุงศรีอยุธยา ประดิษฐานอยู่ในวิหาร มีเจดีย์ย่อมุมไม้สิบสองก่ออิฐถือปูน ศิลปะสมัยอยุธยา–รัตนโกสินทร์ จำนวน 2 องค์
ลูวิส ไมลีย์

ลูวิส ไมลีย์ (เกิด 1 พฤษภาคม ค.ศ. 2006) เป็นนักฟุตบอลอาชีพชาวอังกฤษที่เล่นเป็นกองกลางตัวรุกให้แก่นิวคาสเซิลยูไนเต็ดและทีมชาติอังกฤษรุ่นอายุไม่เกิน 19 ปี
อาชีพ.
นิวคาสเซิลยูไนเต็ด.
ฤดูกาล 2022–23.
ไมลีย์เข้าร่วมศูนย์ฝึกเยาวชนของนิวคาสเซิลยูไนเต็ดตั้งแต่อายุ 7 ขวบและประเดิมสนามในนามทีมชุดใหญ่ในเกมกระชับมิตรกับอัลฮิลาล ในปี 2022 ในเดือนพฤศจิกายน 2022 เขาได้รับรางวัลแจ็ก ฮิกสัน ซึ่งเป็นรางวัลสำหรับผู้เล่นดาวรุ่งที่มีอนาคตของสโมสร เขาปรากฏตัวครั้งแรกในทีมชุดใหญ่ในฐานะตัวสำรองที่ไม่ได้ลงสนามในเกมพรีเมียร์ลีกที่พบกับบอร์นมัทในเดือนกุมภาพันธ์ 2023 และเขาเซ็นสัญญาอาชีพฉบับแรกกับสโมสรในเดือนพฤษภาคม 2023 ซึ่งเป็นช่วงฉลองอายุครบ 17 ปีของเขา 
หลังจากนั้นเขาลงประเดิมสนามในเกมพรีเมียร์ลีกนัดเยือนเชลซีในฐานะผู้เล่นสำรองในนาทีที่ 76 เมื่อวันอาทิตย์ที่ 28 พฤษภาคม 2023 ซึ่งเป็นนัดสุดท้ายของฤดูกาล ทำให้เขากลายเป็นผู้เล่นที่อายุน้อยที่สุดของนิวคาสเซิลยูไนเต็ดที่ได้ลงเล่นในพรีเมียร์ลีก
ฤดูกาล 2023–24.
เมื่อวันที่ 27 กันยายน 2023 ไมลีย์ประเดิมสนามในฐานะตัวจริงของทีมชุดใหญ่เป็นครั้งแรกในการชนะแมนเชสเตอร์ซิตี 1–0 ในรอบที่ 3 ของคาราบาวคัพ เมื่อวันที่ 7 พฤศจิกายน เขาลงประเดิมสนามในแชมเปียนส์ลีก โดยลงเป็นตัวสำรองในนาทีที่ 81 ในเกมที่พ่ายต่อโบรุสซีอาดอร์ทมุนด์ 0–2 กลายเป็นผู้เล่นนิวคาสเซิลยูไนเต็ดอายุน้อยที่สุดที่ได้ลงเล่นในฟุตบอลสโมสรยุโรป ด้วยวัย 17 ปี 191 วัน ทำลายสถิติเดิมของอดัม แคมป์เบลล์ ในปี 2012 เมื่อวันที่ 11 พฤศจิกายน ไมลีย์มีชื่อเป็นตัวจริงครั้งแรกในเกมพรีเมียร์ลีกที่ออกไปเยือนแล้วแพ้บอร์นมัท 0–2
เมื่อวันที่ 25 พฤศจิกายน ไมลีย์ลงเล่น 90 นาที และทำแอสซิสต์แรกของเขาในพรีเมียร์ลีกโดยแอสซิสต์ประตูขึ้นนำของอาเล็กซันเดอร์ อีซักในเกมชนะเชลซี 4–1 ที่เซนต์เจมส์พาร์ก เมื่ออายุ 17 ปี 208 วัน ทำให้เขากลายเป็นผู้เล่นนิวคาสเซิลยูไนเต็ดอายุน้อยที่สุดที่แอสซิสต์ประตูในพรีเมียร์ลีก สามวันต่อมา เขาได้ลงสนามเป็นตัวจริงในเกมแชมเปียนส์ลีกนัดแรก ซึ่งจบลงด้วยการเสมอกับปารีแซ็ง-แฌร์แม็ง 1–1 ทำให้เขากลายเป็นนักเตะอังกฤษอายุน้อยที่สุดอันดับที่ 3 ที่ได้ลงสนามเป็นตัวจริงในรายการนี้ ต่อจากจูด เบลลิงงัมและฟิล โฟเดน
ท่ามกลางผู้เล่นบาดเจ็บจำนวนมากในสโมสร ตั้งแต่กลางเดือนพฤศจิกายน ไมลีย์ก็ได้กลายมาเป็นผู้เล่นตัวจริงอย่างต่อเนื่อง โดยได้รับคำชมจากเอ็ดดี ฮาว ผู้จัดการทีมว่าเป็นผู้เล่นที่ "ดูเหมือนเป็นส่วนหนึ่งของทีมทันที" และมี "สมองที่ยอดเยี่ยม"
เมื่อวันที่ 13 ธันวาคม ในระหว่างการแข่งขันยูฟ่าแชมเปียนส์ลีกรอบแบ่งกลุ่มนัดสุดท้ายที่พบกับเอซี มิลาน ไมลีย์ได้สร้างประวัติศาสตร์ด้วยการเป็นผู้เล่นอายุน้อยที่สุดในประวัติศาสตร์ยูฟ่าแชมเปียนส์ลีกที่สามารถแอสซิสต์ให้กับสโมสรจากอังกฤษ ด้วยวัย 17 ปี 226 วัน สามวันต่อมา เขาทำประตูแรกให้กับนิวคาสเซิลในเกมที่เอาชนะฟูลัม 3–0 ซึ่งเขากลายเป็นผู้เล่นอายุน้อยที่สุดที่ทำประตูได้ในพรีเมียร์ลีกตั้งแต่เฟเดรีโก มาเกดาในปี ค.ศ. 2009 และเป็นผู้เล่นอายุน้อยที่สุดที่ทำประตูให้กับนิวคาสเซิลในรายการนี้
วันที่ 29 มกราคม ไมลีย์ได้เซ็นสัญญาระยะยาวฉบับใหม่กับสโมสร
วัดป่าพฤกษ์

วัดป่าพฤกษ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ทางทิศตะวันตกของแม่น้ำท่าจีน ในตำบลบ้านแหลม อำเภอบางปลาม้า จังหวัดสุพรรณบุรี
วัดป่าพฤกษ์สร้างในสมัยใดไม่ปรากฎหลักฐานชัดเจน เดิมชื่อว่า วัดวิหารลายทอง ครั้นต่อมาเมื่อ พ.ศ. 2459 จึงได้เปลี่ยนชื่อเป็น
"วัดป่าพฤกษ์" เพื่อให้สอดคล้องกับชื่อหมู่บ้าน อีกแหล่งข้อมูลระบุว่าชื่อวัดป่าพฤกษ์นั้นเมื่อท่านขุนพฤกษ์ได้มาบูรณะวัดนี้ จากข้อมูลสันนิษฐานว่าสร้างในสมัยอยุธยา เพราะสิ่งก่อสร้างอุโบสถจากอดีตถึงปัจจุบันสร้างมาเป็นหลังที่ 3 อย่างไรก็ดีจากข้อมูลของสำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2351 ได้รับพระราชทานวิสุงคามสีมาเมื่อ พ.ศ. 2510
ภายในวิหารมีพระพุทธรูปเก่าแก่สมัยอยุธยา คือ "องค์หลวงพ่อสีแสง" ปางมารวิชัย และมีรูปหล่อหลวงพ่อเนียม ธัมมโชติ อดีตเจ้าอาวาสวัดน้อย อำเภอบางปลาม้า จังหวัดสุพรรณบุรี วัดยังมีระฆังสำริดสมัยอยุธยาศิลปะอยุธยา จารึก พุทธศักราช 2240 ระฆังทรงกลม ขนาดเส้นผ่านศูนย์กลาง 40 เซนติเมตร สูง 72 เซนติเมตร มีห่วงกลมสำหรับแขวน ตกแต่งเป็น รูปเศียรนาค 4 เศียร
ห่วงแต้ม

"ห่วงแต้ม"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน "นิตยสารสแตรนด์"ในเดือนกุมภาพันธ์ ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 8 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด การผจญภัย" ในปี ค.ศ. 1892
"ห่วงแต้ม" เป็นรหัสคดีห้องปิดตายตามแบบฉบับซึ่งมีแก่นเรื่องคือความละโมบของผู้ปกครอง (บิดาบุญธรรม) มรดก และอิสรภาพ หลายคนถือว่า "ห่วงแต้ม" เป็นหนึ่งในผลงานที่ดีที่สุดของดอยล์ ตัวดอยด์ที่เป็นผู้เขียนเองก็กล่าวว่าผลงานเรื่องสั้นนี้เป็นเรื่องที่ดีที่สุดของตน
ประวัติการตีพิมพ์.
"ห่วงแต้ม" ตีพิมพ์ครั้งแรกในสหราชอาณาจักรใน"นิตยสารสแตรนด์"เมื่อเดือนกุมภาพันธ์ ค.ศ. 1892 และในสหรัฐอเมริกาใน"นิตยสารสแตรนด์"ฉบับสหรัฐเมื่อเดือนมีนาคม ค.ศ. 1892 ภาพวาดประกอบเนื้อเรื่อง 9 ภาพวาดโดยซิดนีย์ พาเก็ต ตีพิมพ์ใน"นิตยสารสแตรนด์" เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด การผจญภัย" ซีงตีพิมพ์ในเดือนตุลาคม ค.ศ. 1892
นิ้วหัวแม่มือของวิศวกร

"นิ้วหัวแม่มือของวิศวกร"  เป็นเรื่องสั้นเรื่องหนึ่งใน 56 เรื่องที่เกี่ยวกับเชอร์ล็อก โฮมส์ เขียนโดยอาร์เธอร์ โคนัน ดอยล์ ตีพิมพ์ครั้งแรกใน "นิตยสารสแตรนด์"ในเดือนมีนาคม ค.ศ. 1892 วาดภาพประกอบโดยซิดนีย์ พาเก็ต และยังเป็นเรื่องสั้นลำดับที่ 9 จากทั้งหมด 12 เรื่องที่รวบรวมตีพิมพ์ในหนังสือรวมเรื่องสั้น "เรื่องสั้นเชอร์ล็อก โฮมส์ ชุด การผจญภัย" ในปี ค.ศ. 1892 ในเนื้อเรื่องหมอวัตสันระบุว่าเรื่องนี้เป็นหนึ่งในสองคดีที่ตัวหมอวัตสันเองนำไปแจ้งโฮมส์
ประวัติการตีพิมพ์.
"นิ้วหัวแม่มือของวิศวกร" ตีพิมพ์ครั้งแรกในสหราชอาณาจักรใน"นิตยสารสแตรนด์"เมื่อเดือนมีนาคม ค.ศ. 1892 และในสหรัฐอเมริกาใน"นิตยสารสแตรนด์"ฉบับสหรัฐเมื่อเดือนเมษายน ค.ศ. 1892 ภาพวาดประกอบเนื้อเรื่อง 8 ภาพวาดโดยซิดนีย์ พาเก็ต ตีพิมพ์ใน"นิตยสารสแตรนด์" เรื่องสั้นถูกรวมในหนังสือรวมเรื่องสั้น "เรื่องสั้นเชอร์ล็อก โฮมส์ ชุด การผจญภัย" ซีงตีพิมพ์ในเดือนตุลาคม ค.ศ. 1892
เอลเลียต แอนเดอร์สัน

เอลเลียต แอนเดอร์สัน (เกิด 6 พฤศจิกายน ค.ศ. 2002) เป็นนักฟุตบอลอาชีพที่เล่นให้กับทีมนอตทิงแฮมฟอเรสต์ในพรีเมียร์ลีกในตำแหน่งกองกลาง เกิดในอังกฤษ ปัจจุบันเป็นนักฟุตบอลทีมชาติสกอตแลนด์รุ่นอายุไม่เกิน 21 ปี
ประวัติ.
แอนเดอร์สันมาจาก Whitley Bay, Tyne and Wear เจฟฟ์ อัลเลน ตาของเขาเล่นในตำแหน่งปีกซ้ายให้กับนิวคาสเซิลยูไนเต็ดระหว่างปี ค.ศ. 1964 ถึง ค.ศ. 1968
ระดับสโมสร.
นิวคาสเซิลยูไนเต็ด.
แอนเดอร์สันเข้าร่วมทีมนิวคาสเซิลยูไนเต็ดครั้งแรกเมื่ออายุ 8 ขวบ โดยก่อนหน้านี้เคยอยู่ที่วอลล์เซนด์ บอยส์ คลับ และเซ็นสัญญาอาชีพฉบับแรกกับสโมสรในเดือนพฤศจิกายน ค.ศ. 2019 และเซ็นสัญญาระยะยาวอีกฉบับในปีต่อมาในวันเกิดอายุครบ 18 ปีของเขา เมื่อวันเสาร์ที่ 9 มกราคม ค.ศ. 2021 แอนเดอร์สันเปิดตัวในทีมชุดใหญ่โดยแพ้อาร์เซนอล 0–2 ในรอบที่ 3 ของเอฟเอคัพ ในวันจันทร์ที่ 18 มกราคม แอนเดอร์สันประเดิมนัดแรกในพรีเมียร์ลีกโดยพบกับทีมเดียวกันด้วยความพ่ายแพ้ 0–3 โดยลงมาเป็นตัวสำรองในนาทีที่ 87
บริสตอลโรเวอส์ (ยืม).
ในวันที่ 31 มกราคม ค.ศ. 2022 ซึ่งเป็นวันสุดท้ายของตลาดซื้อขายนักเตะฤดูหนาว แอนเดอร์สันย้ายไปร่วมทีมบริสตอลโรเวอส์ในลีกทูด้วยสัญญายืมตัวจนจบฤดูกาล 2021–22
โยร์โกส ปาตูลิส

โยร์โกส ปาตูลิส (กรีก: Γιώργος Πατούλης; เกิด 14 พฤษภาคม ค.ศ. 1961) เป็นนักการเมืองและศัลยแพทย์ชาวกรีก ซึ่งดำรงตำแหน่งผู้ว่าการแคว้นแอตติกา ตั้งแต่วันที่ 1 กันยายน ค.ศ. 2019 เขายังเป็นประธานสมาคมการแพทย์แห่งเอเธนส์ตั้งแต่ปี ค.ศ. 2011 และเป็นสมาชิกของพรรคประชาธิปไตยใหม่
ก่อนหน้านี้เขาเคยดำรงตำแหน่งนายกเทศมนตรีมารูซี ระหว่างปี ค.ศ. 2007 ถึง 2019 และเป็นประธานสหภาพกลางแห่งเทศบาลกรีซ (เคอีดีอี) ระหว่างปี ค.ศ. 2014 ถึง 2019
ทิดน้อย

ทิดน้อย  เป็นภาพยนตร์ไทยแนวตลก, โรแมนติก, ดราม่า, และสยองขวัญ ผลิตโดย เอ็ม เทอร์ตี้ไนน์ กำกับและบทภาพยนตร์โดย เท่ง เถิดเทิง ออกฉายในวันที่ 25 มกราคม พ.ศ. 2566 นำแสดงโดย พัชราภา ไชยเชื้อ , เท่ง เถิดเทิง , อนันดา เอเวอริงแฮม , รัศมีแข ฟ้าเกื้อล้น , สมชาย เข็มกลัด , เฉลิมพล ทิฆัมพรธีรวงศ์ และ จุ๊บจิ๊บ เชิญยิ้ม ภาพยนตร์ทำรายได้ 28.25 ล้านบาท (กรุงเทพมหานคร ปริมณฑล และจังหวัดเชียงใหม่) และ 80 ล้านบาท (ทั่วประเทศ)
ทิฟฟานี สตราตตัน

เจสสิกา วอยนิลโก (Jessica Woynilko; เกิด 1 พฤษภาคม ค.ศ. 1999) เป็นนักมวยปล้ำอาชีพ นักเพาะกาย และนักยิมนาสติกชาวอเมริกัน ปัจจุบันเธอเซ็นสัญญากับ WWE ภายใต้ชื่อ ทิฟฟานี สตราตตัน (Tiffany Stratton) เป็นแชมป์หญิง NXT และแชมป์หญิง WWE
อุทยานธรณีโลกในประเทศไทย

อุทยานธรณีโลกในประเทศไทย ที่มีการขึ้นทะเบียนจาก องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) มีทั้งหมด 2 แห่ง คือ อุทยานธรณีสตูล และอุทยานธรณีโคราช โดยคัดเลือกและขึ้นทะเบียนเพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง
นอกจากนี้ยังมี อุทยานธรณีขอนแก่น ซึ่งมีแผนเสนอชื่อขอเป็นสมาชิกเครือข่ายอุทยานธรณีโลก ในปี พ.ศ. 2566 รวมถึง อุทยานธรณีผาชัน สามพันโบก ซึ่งมีแผนจะขึ้นทะเบียนในปี พ.ศ. 2567
ที่ตั้ง.
<section end=map />
สโมสรฟุตบอลนิวคาสเซิลยูไนเต็ดในฤดูกาล 1991–92

ในช่วงฤดูกาล 1991–92 นิวคาสเซิลยูไนเต็ดเข้าร่วมการแข่งขันในฟุตบอลลีกเซคันด์ดิวิชัน
ฤดูกาลเริ่มต้นด้วยคำมั่นสัญญามากมาย แต่พวกเขาก็ร่วงสู่โซนตกชั้นอย่างรวดเร็ว ออสซี อาร์ดิเลส ผู้จัดการทีม พยายามที่จะเพิ่มผู้เล่นดาวรุ่งที่มีความสามารถเข้ามาในทีมของเขาเนื่องจากขาดเงินทุน ความจริงสโมสรเป็นหนี้อย่างหนัก เมื่อถึงจุดหนึ่งดูเหมือนว่านิวคาสเซิลอาจจะตกชั้นและยุบสโมสรได้
เซอร์จอห์น ฮอลล์ ซึ่งเป็นประธานสโมสรตัดสินใจปลดอาร์ดิเลสและแทนที่ด้วยเควิน คีแกน อดีตกองหน้าของสโมสรและทีมชาติอังกฤษเมื่อวันที่ 5 กุมภาพันธ์ ค.ศ. 1992 ฟอร์มการเล่นที่ดีขึ้นช่วยให้นิวคาสเซิ่ลรอดพ้นจากการตกชั้นจากดิวิชั่น 2 ได้อย่างหวุดหวิด โดยพวกเขายืนยันการอยู่รอดในวันสุดท้ายของฤดูกาล พวกเขาจบอันดับที่ 20 อยู่เหนือโซนตกชั้น 2 อันดับ ซึ่งเป็นการจบในลีกที่ต่ำที่สุดที่เคยมีมาของพวกเขา
สรุปฤดูกาล.
ในฤดูกาลนี้มีการเปลี่ยนแปลงผู้จัดการทีมผ่านประธานสโมสร 3 คน ประธานสโมสรคนเดิมคือ Gordon McKeag อยู่ภายใต้แรงกดดันจาก Magpie Group consortium ทำให้เขาก้าวลงจากตำแหน่งและถูกแทนที่โดยจอร์จ ฟอร์บส์ สมาชิกคณะกรรมการบริหาร ก่อนที่ผู้นำของ Magpie Group นับตั้งแต่ช่วงปลายคริสต์ทศวรรษที่ 1980 คือเซอร์จอห์น ฮอลล์ จะเข้ามาแทนที่ฟอร์บส์ในฐานะประธานสโมสร
หากตกชั้นสู่ดิวิชัน 3 ของอังกฤษ นั่นจะเป็นครั้งแรกในประวัติศาสตร์ของนิวคาสเซิลยูไนเต็ด ประธานสโมสรคนใหม่เปลี่ยนผู้จัดการทีมจาก ออสซี อาร์ดิเลส เป็นเควิน คีแกน อดีตกองหน้าระดับตำนานของสโมสร ซึ่งพาทีมรอดปลอดภัยในช่วงสองสามสัปดาห์สุดท้ายของฤดูกาล
ฮอลล์เป็นประธานในห้องประชุม มีการปรับโครงสร้างหนี้และเตรียมเงินทุนสำหรับการเสริมความแข็งแกร่งของทีม เมื่อเควิน คีแกนกลับมาที่ไทน์ไซด์เพื่อแทนที่อาร์ดิเลสในตำแหน่งผู้จัดการทีมในสัญญาระยะสั้นเมื่อวันที่ 5 กุมภาพันธ์ ค.ศ. 1992 นิวคาสเซิลกำลังดิ้นรนหนีโซนตกชั้น
การปรากฏตัวของคีแกนทำให้แฟน ๆ ตื่นเต้น กองเชียร์เริ่มคาดหวังในชั่วข้ามคืน เซนต์เจมส์พาร์ก มีผู้ชมแน่นเต็มความจุอีกครั้ง และนิวคาสเซิลยืนยันการอยู่รอดในดิวิชัน 2 ด้วยการชนะเลสเตอร์ 2–1 ในวันสุดท้ายของฤดูกาล 
แม้ว่าสโมสรจะรอดพ้นการตกชั้นได้อย่างหวุดหวิด แต่กองเชียร์ของสโมสรก็ยินดีเป็นอย่างยิ่งกับโอกาสในการเริ่มต้นใหม่ที่สดใส ฤดูกาลถัดมาคือฤดูกาล 1992–93 จะได้เห็นนิวคาสเซิลยูไนเต็ดกลับมาผงาดอีกครั้งและในฤดูกาล 1993–94 พวกเขากำลังท้าชิงตำแหน่งแชมป์พรีเมียร์ลีกจากแมนเชสเตอร์ยูไนเต็ด
การแข่งขันจักรยานประเภทถนน

การแข่งขันจักรยานประเภทถนน (Road bicycle racing) เป็นการแข่งขันจักรยานบนถนน ส่วนใหญ่จะเป็นถนนลาดยาง ถือเป็นการแข่งขันที่มีนักแข่งขันอาชีพจำนวนมากที่สุดในแง่จำนวนผู้เข้าแข่งขัน รวมถึงงานแข่งขันและจำนวนผู้ชม การแข่งขันที่นิยมมากที่สุดสองรูปแบบคือ การแข่งขันแบบปล่อยตัวเป็นกลุ่ม (Mass start) ที่ปล่อยตัวผู้แข่งขันพร้อมกัน (บางครั้งก็ปล่อยพร้อมผู้พิการด้วย) เป็นการแข่งขันเพื่อเข้าเส้นชัยและมีการจับเวลา ที่ผู้แข่งขันแต่ละคนหรือเป็นทีม จะทำการแข่งขันกับเวลา อีกรูปแบบคือการแข่งขันแบบหลายวัน (stage races หรือ tours) จะปล่อยตัวเป็นกลุ่มหลายครั้งหรือมีการจับเวลาแข่งขันหลายครั้งอย่างต่อเนื่องกัน
การแข่งขันในรูปแบบอาชีพเริ่มต้นในยุโรปตะวันตก โดยเฉพาะในฝรั่งเศส สเปน อิตาลี และกลุ่มประเทศแผ่นดินต่ำ นับแต่คริสต์ทศวรรษ 1980 กีฬาประเภทนี้มีความหลากหลายมากขึ้น ทั้งการแข่งขันระดับอาชีพ กึ่งอาชีพ และระดับสมัครเล่น มีองค์กรผู้ดูแลคือ สหภาพจักรยานระหว่างประเทศ (Union Cycliste Internationale ย่อว่า UCI) ที่มีการแข่งขันประจำปีที่เรียกว่า การแข่งขันจักรยานประเภทถนนชิงแชมป์โลก (UCI Road World Championships) ทั้งประเภทชายและหญิง งานที่ใหญ่ที่สุดคือ ตูร์เดอฟร็องส์ ซึ่งจัดแข่งเป็นระยะเวลา 3 อาทิตย์ มีผู้เข้าร่วมชมบนท้องถนนร่วม 500,000 คนต่อวัน
ไซโค-พาส โพรวิเดนซ์

ไซโค-พาส โพรวิเดนซ์ (Psycho-Pass Providence) เป็นภาพยนตร์อนิเมะแนวอาชญากรรม-วิทยาศาสตร์ในปี พ.ศ. 2566 ผลิตโดยสตูดิโอ โปรดักชัน ไอ.จีและกำกับโดยนาโอโยชิ ชิโอตานิ มีฐานะเป็นส่วนหนึ่งของการฉลองครบรอบ 10 ปีของซีรีส์อนิเมะ "ไซโค-พาส ถอดรหัสล่า" ออกฉายประเทศญี่ปุ่นเมื่อวันที่ 12 พฤษภาคม พ.ศ. 2566 และออกฉายในประเทศไทยในวันที่ 21 กันยายน พ.ศ. 2566
ตำบลแอฆีลีเยโจนูบี

แอฆีลีเยโจนูบี  เป็นตำบลในอำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,690 คนใน 1,513 ครัวเรือน
ซินดูอาลิตี

ซินดูอาลิตี (SYNDUALITY) เป็นโครงการสื่อผสมญี่ปุ่น สร้างสรรค์โดยบันไดนัมโกะกรุ็ป เกมแอ็กชันเล่นตามบทบาท-เกมยิงมุมมองบุคคลที่สามพัฒนาโดยเกมสตูดิโอ และจัดจำหน่ายโดยบันไดนัมโกะเอ็นเตอร์เทนเมนต์ ชื่อเกมว่า "" (SYNDUALITY Echo of Ada) วางจำหน่ายสำหรับไมโครซอฟท์ วินโดวส์, เพลย์สเตชัน 5 เอกซ์บอกซ์ซีรีส์เอกซ์และซีรีส์เอสใน พ.ศ. 2568 ซีรีส์อนิเมะโทรทัศน์อำนวยการผลิตโดยบันไดนัมโกะฟิล์มเวิร์กสและผลิตแอนิเมชันโดยสตูดิโอเอตบิต ชื่อเรื่องว่า "ซินดูอาลิตี: นัวร์" (SYNDUALITY Noir) ออกอากาศตั้งแต่เดือนกรกฎาคมถึงกันยายน พ.ศ. 2566 พาร์ต 2 ออกอากาศตั้งแต่เดือนมกราคมถึงมีนาคม พ.ศ. 2567
ให้เสียงโดย: ยูอิ อิชิกาวะ
ให้เสียงโดย: ยูยะ ฮิโรเซะ
ให้เสียงโดย: อาโออิ โคงะ
ให้เสียงโดย: นางิซะ อาโอยามะ
ให้เสียงโดย: เอ็ม.เอ.โอ
ให้เสียงโดย: ทาเกโอะ โอตสึกะ
ให้เสียงโดย: ยูซูเกะ โคบายาชิ
ให้เสียงโดย: ฟูมิโนริ โคมัตสึ
ให้เสียงโดย: โคโนมิ อินางากิ
ให้เสียงโดย: อายากะ โอฮาชิ
ให้เสียงโดย: ไทโตะ บัง
ให้เสียงโดย: ไดซูเกะ ซากางูจิ
ให้เสียงโดย: ไดกิ ฮามาโนะ
ให้เสียงโดย: มิกุ อิโต
ให้เสียงโดย: เรียวกะ ยูซูกิ
ให้เสียงโดย: มาริกะ โคโนะ
สื่อ.
อนิเมะ.
ซีรีส์อนิเมะโทรทัศน์อำนวยการผลิตโดยบันไดนัมโกะฟิล์มเวิร์กสและผลิตแอนิเมชันโดยสตูดิโอเอตบิต มีการประกาศสร้างในเดือนกันยายน พ.ศ. 2565 ซีรีส์อนิิเมะมีชื่อเรื่องว่า "ซินดูอาลิตี: นัวร์" (SYNDUALITY Noir) กำกับโดยยูซูเกะ ยามาโมโตะ เขียนบทโดยทากาชิ อาโอชิมะ อิงจากเนื้อเรื่องที่ร่างโดยฮาจิเมะ คาโมชิดะ ออกแบบตัวละครสำหรับแอนิเมชันโดยเค็นอิจิโร คัตสึระ และแต่งดนตรีประกอบโดยมาซาโตะ นากายามะ ออกอากาศตั้งแต่วันที่ 11 กรกฎาคม พ.ศ. 2566 ทางช่องทีวีโตเกียวและเครื่อข่ายอื่น ๆ เพลงเปิดชื่อเพลงว่า "Raytracer" ร้องโดยวงสเตริโอไดฟ์ฟาวเดชัน ส่วนเพลงปิดชื่อเพลงว่า "ยูเรกา" (ユリイカ) ร้องโดยวงอาร์คานาโปรเจกต์ ซีรีส์เผยแพร่ทั่งโลกทางดิสนีย์+ เผยแพร่ในละตินอเมริกาทางสตาร์+ และเผยแพร่ในสหรัฐอเมริกาทางฮูลู
สื่อสิ่งพิมพ์.
มีการประกาศสร้างมังงะภาคแยก ไลต์โนเวลและนวนิยายภาคแยก
พัด สุภาภา

ออกญา ลี ยงพัด ("ลี ยุงผาต"; ; เกิด พ.ศ. 2501) มีชื่อไทยว่า พัด สุภาภา หรือ เสี่ยพัด เป็นสมาชิกวุฒิสภาและนักธุรกิจชาวกัมพูชาเชื้อสายจีนและไทยเกาะกง เขาเป็นเจ้าของบริษัทแอลวายพีกรุป (LYP Group) อันเป็นบริษัทขนาดใหญ่ของกัมพูชา ซึ่งดำเนินธุรกิจหลากหลาย ได้แก่ อสังหาริมทรัพย์ นิคมอุตสาหกรรม บ่อนกาสิโน ยาสูบ พลังงานไฟฟ้า และการท่องเที่ยว มีธุรกิจหลักอยู่ในจังหวัดเกาะกงอันเป็นบ้านเกิด ธุรกิจของพัดมักเชื่อมโยงกับข้อครหามากมาย เป็นต้นว่า การใช้แรงงานเด็ก การบังคับขับไล่ที่ดิน มีชื่อเสียงด้านการหลอกลวงทางไซเบอร์ และการค้ามนุษย์ เช่นเดียวกับกก อาน ซึ่งเป็นนักธุรกิจกัมพูชาเชื้อสายจีนเช่นกัน รวมทั้งมีความสัมพันธ์อันดีกับทักษิณ ชินวัตร อดีตนายกรัฐมนตรีของประเทศไทย
พัดได้รับการแต่งตั้งให้เป็นสมาชิกวุฒิสภา และยังได้รับการแต่งตั้งให้เป็นที่ปรึกษาส่วนตัวของฮุน เซน นายกรัฐมนตรีของประเทศกัมพูชา เมื่อวันที่ 6 ธันวาคม พ.ศ. 2565
ชีวิตส่วนตัว.
พัดเกิดที่อำเภอเสาธง จังหวัดกำปอด (ปัจจุบันคืออำเภอเขมรภูมินทร์ จังหวัดเกาะกง) ในครอบครัวชาวจีนไหหลำ บางแห่งว่าเขามีเชื้อสายไทยจากเกาะกง ครอบครัวของเขาเคยอพยพมาตั้งถิ่นฐานที่จังหวัดตราดในช่วงสงครามในประเทศกัมพูชา จนได้รับสัญชาติไทย และได้ใช้นามสกุลสุภาภาของญาติในฝั่งไทย ครั้นเมื่อเขมรแดงสิ้นอำนาจใน พ.ศ. 2522 พัดจึงกลับไปทำธุรกิจในเกาะกงอีกครั้ง โดยเริ่มจากการนำเข้าเครื่องยนต์เก่าจากสิงคโปร์ แล้วรับโอนธุรกิจนำเข้าบุหรี่จากต่างประเทศ ผูกขาดแต่เพียงผู้เดียว ปัจจุบันเขาถือสองสัญชาติ คือ กัมพูชาและไทย
พัดสมรสกับกิม เฮียง (มีชื่อไทยว่า มานี สุภาภา) มีบุตร ได้แก่ ลี อาพร (ชื่อไทยว่า อาพร สุภาภา), ลี เยาวลักษณ์ (ชื่อไทยว่า เยาวลักษณ์ สุภาภา) และพัด บุนฮัว เยาวลักษณ์สมรสกับฝู แซผิง (ชื่อไทยว่า กิตติศักดิ์ คล่องกิจกล) บุตรชายของกก อาน ซึ่งเป็นนักธุรกิจที่มีชื่อเสียงของเกาะกงอีกคนหนึ่ง ส่วนอาพร สมรสกับเซง เยอะ (Seng Nhak) ซึ่งเป็นนักธุรกิจเช่นกัน
โมโตอี ฤดูกาล 2019

โมโตอี เวิร์ล คัพ ปี ค.ศ.2019 / พ.ศ.2562 เป็นฤดูกาลแรก ของโมโตอี เวิร์ล คัพ และเป็นส่วนหนึ่งของการแข่งขันฤดูกาลที่ 71 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมในโมโตอีจะใช้รถแข่งคันเดียวกัน คือ Energica Ego Corsa"
สนามแข่ง.
ในฤดูกาล ค.ศ.2019 / พ.ศ.2562 มีการแข่งขันทั้งหมด 4 สนาม ได้แก่